***Hata simba, mfalme wa pori, hujilinda dhidi ya nzi***

# Moduli ya 7: Unyanyasaji na Utelekezaji wa Mtoto

## **Matini ya Utangulizi ya Mwezeshaji**

Watoto wote wana haki ya kukua kwenye familia salama na inayowasaidia na kuwa na fursa ambazo zinawasaidia kufikia uwezo wao. Watoto wanapolindwa dhidi ya utelekezaji na kunyanyaswa, wanaweza kuwa na matokeo bora ya maendeleo.

Unyanyasaji na utelekezaji wa mtoto ni tatizo kubwa kila mahali. Unyanyasaji wa mtoto unaweza kuwa tukio au tukio lenye matukio mengi linalotokea taratibu kwa muda mrefu. Unyanyasaji ni kitendo au kumtendea mtoto kwa namna inayoweza kusababisha madhara au tishio la madhara kwa mtoto. Kuna aina 4 za unyanyasaji wa mtoto; unyanyasaji wa kimwili, unyanyasaji wa kingono, unyanyasaji wa kihisia na utelekezaji. Unyanyasaji hutokea au kufanyika katika maeneo/muktadha tofauti; nyumbani, shuleni, ndani ya jamii na taasisi za kutunza/kulea watoto. Mara nyingi unyanyasaji hufanywa na watu wanaofahamika kwa mtoto. Inaweza kuwa mzazi, mlezi au mtu mwingine mwenye jukumu la kutunza kama vile kiongozi wa dini, mfanyakazi wa jamii, mkufunzi au mwalimu.

Watoto ambao wananyanyaswa na kutelekezwa wanweza kupata majeraha ya papo kwa hapo kama vile kukatwa, michubuko, au kuvunjika mifupa, vile vile matatizo ya kihisia na kisaikolojia, kama vile wasiwasi/mashaka. Unyanyasaji na Utelekezaji wa mtoto unaweza kuwa pia na madhara mabaya ya muda mrefu ya kiafya na ustawi wa mtoto kama usiposhughulikiwa. Kuna sababu, zikijumuisha sifa za mtoto (umri, jinsi, tabia maalumu) na familia yake, tabia za walezi au watenda unyanyasaji, sifa au tabia ya jamii, na mazingira ya kijamii, kiuchumi na kiutamaduni ambao yanaweza kuongeza hatari ya unyanyasaji na utelekezaji wa mtoto. Watoto wanaoishi mbali na nyumbani kama wale waliopo katika taasisi za kulelea watoto, watoto wanaoishi katika umasikini, na wanaoishi na walezi wenye msongo wa mawazo au waliowahi kukumbana na unyanyasaji wapo kwenye hatari kubwa ya unyanyasaji na utelekezaji wa mtoto.

Mahusiano salama, imara na yenye kujali na kulinda kati ya wazazi/walezi na watu wazima wengine ni njia muhimu ya kuwalinda watoto dhidi ya unyanyasaji, utelekezaji na kutesa. Wazazi na Walezi wanaweza kuzuia unyanyasaji na utelekezaji wa watoto wao kama wakijijali/kujitunza, na wanapofahamu sababu hatarishi, ishara na cha kufanya wakati unyanyasaji na utelekezaji unapotokea.

Moduli hii imegawanywa katika sehemu mbili na itawawezesha wazazi na walezi katika maeneo haya na kutafakari njia madhubuti za kusaidia familia kuimarisha sababu za kulinda ambazo zitahakikisha ustawi na usalama wa watoto.

## **Wazazi na walezi watajifunza na kutekleza kwa vitendo kitu gani katika kipindi hiki.**

Mwisho wa kipindi hiki, Wazazi na walezi:

* Kueleza unyanyasaji na utelekezaji wa mtoto.
* Kuelewa kwanini na wapi unyanyasaji na utelekezaji unatokea.
* Kujifunza ishara na madhara ya unyanyasaji na utelekezaji kwa watoto.
* Kutambua umuhimu wa kuwalinda watoto wote dhidi ya unyanyasaji na utelekezaji.

## **Yaliyomo kwenye moduli hii.**

|  |  |  |
| --- | --- | --- |
| **Shughuli** | **Muda** | **Mbinu** |
| **Ukaribisho na utambulisho wa moduli** | **Dakika 15** |  |
| **Kueleza maana ya unyanyasaji na utelekezaji** | Dakika 50 | Zoezi la Dhana potofu na kutoamini na majadiliano ya kikundi. |
| **Aina za Unyanyasaji na maeneo/muktadha ambapo unyanyasaji unatokea.** | Dakika 35 | Kazi ya kikundi |
| **Sababu na madhara ya unyanyasaji wa mtoto.** | Dakika 30 | Majadiliano ya kikundi |
| **Kutambua unyanyasaji wa mtoto.** | Dakika 35 | Visa mafunzo na kazi ya kikundi |
| **Muhtasari, maswali ya kuhitimisha na kazi ya kufanya nyumbani.** | Dakika 15 | Majadiliano ya kikundi |
| **Jumla ya saa** | Saa 3. |  |

**Shughuli ya 1: Ukaribisho na utambulisho wa moduli**

Muda: Dakika 15

Yaliyomo:

* Kusalimiana
* Kushirikishana mrejesho na uzoefu wa kazi ya kufanya nyumbani.
* Kujifunza mada ya leo.

Zana/Nyenzo: Mpira



1.1 Mkaribishe kila mmoja kwenye moduli ya saba ya mafunzo ya malezi na uwashukuru kwa kuja.

1.2 Waruhusu washiriki wasalimiane. Muombe kila mmoja ajitambulishe tena., ukitumia moja ya shughuli za ubunifu walizojifunza wakati wa uwezeshaji wa mafunzo.

*Unaweza kuwaomba washiriki kujitambulisha kwa kutoa sifa ya pekee au nguvu waliyo nayo – Anza mwenyewe na uwashirikishe mifano ifuatayo, mimi ni Mary mbunifu, mimi ni Peter mwenye furaha, mimi ni Jane mnyenyekevu.*

* 1. Eleza kwamba saa tutatafakari tulichofanya wiki iliyopita, kabla ya kuanza mada mpya ya siku ya leo.
  2. Wakumbushe washiriki kwamba katika kipindi kilichopita tulizungumzia kuhusu kujenga muunganiko wenye nguvu na salama wa kihisia katika ya mzazi na mtoto na wote tuliamua juu ya kazi ambazo wangefanya nyumbani. Muombe kila mmoja afikiri kwa dakika moja alichofanya nyumbani.
  3. Eleza kwamba utawezesha mchezo mfupi wa mpira ambao utawasaidia washiriki wachache kushirikisha kile walichojifunza katika moduli iliyopita na waliweza kujizoeza au kufanya nyumbani.
  4. Hakikisha kwamba kila mmoja anasimama kwenye duara na ulete mpira. Mpasie mpira mshiriki aliyesimama kushoto kwako na uwaombe awashirikishe wenzake kile alichoweza kukitekeleza nyumbani kwa mafanikio.

*Wadodose washiriki washirikishe vitu walivyoweza kufanya kwa vitendo. Kwa mfano, ni wangapi kati yetu walifanya mazoezi ya kupumua? Wangapi wanatumia muda mzuri na watoto – Kuwabeba na kuwagusa watoto wao, Kucheka na kucheza pamoja, wangapi waliweza kupanga ratiba za kila siku, kutengeneza mipaka ya tabia zinazokubalika na zisizokubalika, kupumzika vya kutosha na chakula cha watoto, kutambua na kuthibitisha hisia.*

* 1. Wakishazungumza, muombe mshiriki mmoja kumtaja mshiriki wa kujitolea kushirikisha alichoweza kufanikiwa kukitekeleza nyumbani, na umuombe mtu wa kwanza amrushie mpira. Ruhusu mpira mpira uzunguke bila utaratibu (Yeyote anaweza kupata) kwenye duara mpaka angalau washiriki 5 -10 washirikishe uzoefu wao.
  2. Baada ya kila mshiriki wa kujitolea kushirikisha walichokifanya, mshukuru kila mmoja na uwatie moyo/uwahimize kuendelea kufanyia mazoezi ya vitendo mbinu hizi.
  3. Uliza kundi kama kuna mwenye maswali au jambo lolote kuhusu kilichofunzwa kwenye kipindi kilichopita. Kama kuna maswali, yafafanue au eleza kwamba hiki kinakwenda kujadiliwa baadaye kwenye mafunzo na uandike maswali kwenye karatasi maalumu ya kuandikia maswali.
  4. Tambulisha mada ya leo juu ya kuelewa unyanyasaji na utelekezaji. Waeleze washiriki kwamba mada hii ni pana na imegawanywa katika sehemu mbili. Sehemu ya 1 itahusu kuelewa unyanyasaji na utelekezaji wa mtoto na itajadiliwa kwa siku ya leo. Sehemu ya 2 itajadiliwa wiki ijayo, Eleza ujumbe muhimu ufuatao, kuhakikisha kwamba kila mmoja anaelewa:
* *Unyanyasaji na utelekezaji wa mtoto ni tatizo kubwa kila mahali..*
* *Kuna aina nne za unyanyasaji: Unyanyasaji wa Kimwili, kihisia, kingono na utelekezaji.*
* *Mara nyingi unyanyasaji unatendwa na watu wanaofahamikakwa mtoto.*
* *Watoto wnaonyanyaswa na kutelekezwa wanaweza kupata matatizo ya muda mrefu ya kihisia na kisaikolojia, kama vile wasiwasi.*
* *Kuna sababu kadhaa zinazoweza kuongeza hatari ya unyanyasaji na utelekezaji wa mtoto.*
* Watoto wanaoishi mbali na nyumbani kama wale waliopo katika taasisi za kulelea watoto, watoto wanaoishi katika umasikini, na wanaoishi na walezi wenye msongo wa mawazo au waliowahi kukumbana na unyanyasaji wapo kwenye hatari kubwa ya unyanyasaji na utelekezaji wa mtoto*.*

Kumbuka kwamba unyanyasaji unafanywa mara nyingi nyumbani na watu wanaofahamika kwa mtoto. Wakati wa kujadili maeneo ya moduli hii, kuwa macho na madhara au hatari inayoweza kudhuru.

* *Watoto wanaweza kulindwa zaidi dhidi ya unyanyasaji na madhara kama wapo katika familia na jamii salama, imara na zinazowalinda na kuwajali watoto.*
* *Katika moduli hii, tutabaini njia madhuburi za kuweka nyumba na jamii zetu salama kwa ajili ya watoto.*

**Shughuli ya 2: Kufasili/kueleza maana ya unyanyasaji na utelekezaji wa mtoto**

Muda: Dakika 50

Yaliyomo:

* Kubaini fasili ya asili ya unyanyasaji na utelekezaji wa mtoto.
* Kuchunguza jinsi mitazamo binafsi na ya kitamaduni inavyosababisha aina tofauti za unyanyasaji.

Zana/Nyenzo: Dhana potofu zilizoandikwa kwenye kadi za manila



* 1. Anza shughuli kwa kuelezea kwamba kuna imani na mitazamo inayoshikiliwa katika jamii yetu, ambayo sio sahihi. Hizi zinaitwa dhana potofu na upotoshaji. Dhana potofu na upotoshaji mara nyingi hupelekea aina tofauti za unyanyasaji na utelekezaji wa mtoto.
  2. Kutoka kwenye sentensi/dhana potofu hapo chini, chagua dhana potofu 10 ambazo zinatokea sana katika mazingira/muktadha wako na uandika moja kwenye karatasi au kadi ya manila yap eke yake.
  3. Inathibitika kuwa unyanyasaji kama ni hasira.
  4. Mara nyingi watoto hunyanyaswa na wageni.
  5. Watoto wengi wanaonyanyaswa hufanya kitu kusababisha unyanyasaji
  6. Mara nyingi watoto humwambia mtu wanaponyanyaswa.
  7. Ni rahisi kuwatambua wanaonyanyasa watoto.
  8. Njia pekee unayoweza kumuadabisha /kumpa nidhamu ni kumsababishia maumivu ya mwili (kumchapa/kumpiga kofi, kuchapa viboko)
  9. Unyanyasaji wa mtoto hutokea katika familia Fulani tu.
  10. Wazazi/walezi wanaowanyanyasa watoto wao hawawapendi watoto wao.
  11. Kuwatumikisha watoto sio unyanyasaji wa watoto.
  12. Kazi wanayofanya watoto walioajiriwa katika umri mdogo sio ngumu, hivyo ni sawa.
  13. Wazazi na Walezi wanaowaruhusu watoto wao kufanya kazi (Kuajiriwa) hawawapendi watoto wao.
  14. Watoto wanaoishi na ulemavu (Mabubu, macho‒vipofu, kutosikia–viziwi, ulemavu wa mwili, akili) hawapo katika hatari ya kuwa wahanga wa unyanyasaji wa mtoto kulinganisha watoto wasio na ulemavu.
  15. Dunia ni sehemu hatarishi na hivyo basi tunahitaji kuwalinda watoto wetu mara zote.
  16. Watoto waliopo kwenye vituo vya kulele a watoto na vituo vya yatima wanapata matunzo mazuri msaada.

For families under the care reform programme, make sure to include myths 2,7,12 and 14 in this exercise

* 1. Kama mtoto wako wa kiume amenyanyaswa kingono, hawezi kuwa “mwanaume rijali " kamwe.
  2. Wazazi na walezi wabaya pekee huwakasirikia watoto wao kwamba wanahisi kama wanawapiga.
  3. Wasichana wanaovaa nguo zinazoonesha miili yao wanashawishi kufanyiwa unyanyasaji wa kingono.
  4. Ili kuwalinda wasichana, tunaweza kuwatunza nyumbani kadri wanavyoanza kuwa wanawake.
  5. Wavulana wanaohamasishwa kupigana watakuwa wanaume halisi/kamili.
  6. Weka kadi moja muda huu kwenye ukuta au sakafu na uisome kwa nguvu.
  7. Kwa kila kadi, waulize wazazi kama wanakubali au wanakataa. Wanaokubali wasimame kwenye upande mmoja wa kadi, na wanaokataa wasimame kwenye upande mwingine.
  8. Kwa kila kadi waulize wazazi na walezi sababu za kukataa au kukubali.
  9. Baada ya majadiliano ya kila kadi na wazazi na walezi , fafanua kama ni uongo au ukweli kwa kutumia maelezo yafuatayo hapa chini:

1. ***Dhana potofu/uongo:****Ni unyanyasaji tu endapo ni hasira.****Uhalisia/Ukweli:****Unyanysaji wa mtoto haujumuishi hasira. Unyanyasaji wa mtoto hujumuisha utumiaji wa nguvu/madaraka wa watu wazima kwa watoto wao, na kuwatumia watoto kama vyombo vya furaha yao badala ya kuheshimu mahitaji na haki zao kama watoto. Unyanyasaji ni maneno au kitendo kinachoweza kusababisha madhara, au tishio kwa mtoto. Kuna aina nne za unyanyasaji; unyanyasaji wa kimwili, unyanyasaji wa kingono, unyanyasaji wa kihisia na utelekezaji. Unyannyasaji wa mtoto unaweza kujumuisha unyanyasaji wa kihisia – vitendo hivi vinajumuisha uzuiaji wa kutembea, mifumo ya kudunisha, kutothamini, kutisha, kulaumu, kubagua, kudhihaki au aina nyingine zisizo za kimwili za vitendo vya uhasama au kukataa.*
2. ***Dhana potofu:****Mara nyingi watoto hunyanyaswa na wageni.****Ukweli/Uhalisia:****Watoto wengi hunyanyaswa na watu wanaowafahamu. Zaidi, unyanyasaji unaweza kufanya na mzazi, ndugu,au mtoto wa mlezi na watu wengine wanaofahamika ikijumuisha viongozi, walimu, viongozi wa dini n.k.*
3. ***Dhana potofu:****Watoto wengi wanaonyanyaswa hufanya jambo kusababisha unyanyasaji.****Uhalisia: Sio kosa la mtoto kamwe. Jukumu la unyanyasaji linamwangukia aliyetenda unyanysaji. Anayetenda unyanysaji ana jukumu kubwa la kumlinda mtoto kwa sababu watoto hawana kiwango sawa cha uzoefu wa maisha au uwezo wa kufanya maamuzi kama mtenda unyanyasaji****. Kunapokuwa na watoto wanaotenda unyanyasaji, sio kwa sababu zinazofanana–zina nguvu juu ya mtoto. Kama mtoto amelalamika, nafasi ni kwamba imeshatokea. Unyanyasaji unaweza kukomeshwa na zaidi kuzuiwa.*
4. ***Dhana potofu:****Mara nyingi watoto humueleza mtu kuwa wananyanyaswa.****Uhalisia:****Watoto wengi hawasemi na hupata ugumu kuomba msaada hasa wanaponyanyaswa na mtu aliye karibu nao. Wanyanyasaji wanaweza kuwa madhubuti sana kuwafanya watoto wawe na hofu ya kuzungumza kinachoendelea. Mara nyingi watoto hawana maneno ya kutumia kumfanya mtu afahamu kinachowatokea. Vikwazo ambavyo mara nyingi huwafanya wasitoe taarifa vinajumuisha; hofu na wasiwasi vilivyohodhiwa na mnyanyasaji, mlezi au mzazi asiye karibu na mtoto, hakuna aliyekuwa na shauku ya kusikiliza au kuuliza, hawawezi kutambua unyanyasaji ni nini na vikwazo vya kimaendeleo. Kwa mfano, watoto wadogo hawawezi kuzungumza na watoto wenye changamoto au ulemavu wa kuzungumza, kusikia, kuona na matatizo ya akili wanaweza wasijieleze katika njia ambayo watu wazima wanaelewa. Wazazi na walezi wanatakiwa wawafundishe watoto wao kuhusu hali au mazingira hatarishi na kipi wanweza kufanya wakikumbana na tukio lolote.*
5. ***Dhana potofu****: Ni rahisi kuwatambua wanaonyanyasa watoto, hawana maadili, katili au sio wa kawaida.*

***Uhalisia:*** *Wahalifu hutokea katika mizunguko yote ya maisha na wanaonekana watu wa kawaida. Wanweza kuwa baba, babu, wajomba/baba wakubwa, kaka, baba wa kambo, mama, bibi, shangazi, dada,yaya, wakufunzi, madaktari, walimu, wafanyakazi wa kijamii, viongozi wa dini, majirani, n.k. Kinyume na watu wanavyofikiri, watoto pia wankumbana na unyanyasaji katika vituo vya kulelea watoto, watoto yatima na watu wazima wenye taaluma za kuhudumia watoto wanaofanya kazi na kuishi katika taasisi hizi.*

1. ***Dhana potofu:*** Njia pekee unayoweza kumuadabisha /kumpa nidhamu ni kumsababishia maumivu ya mwili (kumchapa/kumpiga kofi, kuchapa viboko)
2. ***Reality: Licha ya wazazi na walezi wengi kuhisi kwamba kumuumiza mtoto kimwili kurekebisha tabia ya watoto, mara nyingi hukomesha tabia hiyo kwa kitambo kidogo. Kadri mtoto wako anavyozoea nidhamu yako ya kuadhibu (Kuchapa), tabia zisizotakiwa hujirudia haraka. Kuna ushahidi mkubwa kwamba adhabu ya kupiga mwili sio madhubuti na inachochea unyanyasaji. Aina hizi za adhabu huambatana na majeraha, uchokozi, mienendo isiyofaa katika jamii, afya na dhaifu ya akili. Watoto wanaweza kuadabishwa au kupewa nidhamu kuwa na tabia inayokubalika****. Nidhamu ya kimwili itakuwa unyanyasaji wa kimwili kama ikisababisha madhara au majeraha kwa mtoto. Kuna njia nyingi za kuwapa watoto nidhamu bila kutumia nguvu.*
3. ***Dhana potofu:***Unyanyasaji wa mtoto hutokea katika familia Fulani tu***Uhalisia:****Unyanyasaji wa mtoto hutokea katika njanja zote za jamii ikijumuisha makundi tofauti ya kijamii, kiuchumi na kikabila, na kwenye majiji na jamii za vijijini. Mara nyingi watoto hukumbana na unyanyasaji katika vituo vya kutunzia watoto (Yatima) katika mikono ya wafanyakazi waliobobea kutunza watoto wanaofanya kazi katika taasisi hizi na pia kutoka kwa watoto wengine. Watoto wanaweza kuwa watenda unyanyasaji.*
4. ***Dhana potofu:***Wazazi/walezi wanaowanyanyasa watoto wao hawawapendi watoto wao*. Wazazi na walezi hawa wanataka kuwaumiza au kuwaharibu au kuwaondoa.****Uhalisia:****Wazazi/walezi wengi wanaowanyanyasa watoto wao wanawapenda sana na wanajisikia wenye hatia baada ya kuwanyanyasa. Mara nyingi zaidi tatizo ni kwamba wazazi/walezi hawafahamu jinsi ya kulea na kwapa watoto nidhamu katika njia isiyo ya unyanyasaji au hawafahamu jinsi ya kuomba msaada au nani wa kumuomba msaada.*
5. ***Dhana potofu:*** *Kuwahusisha watoto kwenye ajira ya watoto sio unyanyasaji wa mtoto.*

***Uhalisia****: Ajira kwa mtoto ni kazi inayonyang'anya watoto utoto, uwezo na utu wao. Ni kazi ambayo ni hatarishi kiakili au kimwili kwa mtoto na huingilia masuala ya shule ya mtoto. Watoto lazima walindwe dhidi ya kazi hatarishi au ya kinyonyaji–kazi yoyote inamkoseha kupata elimu, na ambayo inahatarisha afya ya mtoto au maendeleo ya mtoto kijamii, kiakili, kimwili na kiroho.*

1. ***Dhana potofu****:* Kazi wanayofanya watoto walioajiriwa katika umri mdogo sio ngumu, hivyo ni sawa*.*

***Uhalisia:*** *Hii sio kweli. Watoto wote wanapaswa kulindwa dhidi ya unyonyaji wa kiuchumi na kazi yoyote inayoelekea kuhatarisha au kuathiri elimu ya mtoto, au ni hatarishi kwa maendeleo ya afya ya mtoto, kimwili, kiakili, kiroho, kimaadili au kijamii. Nchini Kenya, ni kinyume cha sheria kuajiri mtoto mwenye umri chini ya miaka 13. Watoto wenye umri kati ya miaka 13‒16 wanaweza kuajiriwa kufanya kazi nyepesi wakati wale wenye miaka kati ya 16–18 wanaweza kuajirika. Sheria za Kenya zinakataza aina ya ajira mbaya za watoto, ambazo zinajumuisha aina zote za utumwa au vitendo vinavyoelekeana na utumwa; matumizi, kununua mtoto kwa ajili ya ukahaba, kwa ajili ya kuzalisha picha za ngono, au kumtumikisha kingono; matumizi , au kumnunua mtoto kufanya kazi haramu, kama vile kusafirisha madawa ya kulevya na kazi ambayo inaelekea kudhuru afaya, usalama au maadili ya mtoto.*

1. ***Dhana potofu:***Wazazi na Walezi wanaowaruhusu watoto wao kufanya kazi (Kuajiriwa) hawawapendi watoto wao

***Uhalisia****: Wazazi wengi hawapendi kuwatuma watoto wao kwenda kufanya kazi, lakini mara nyingi wanafanya hivyo kwa sababu ya vipato vidogo vya familia ambavyo haviwezi kuwawezesha kumudu mahitaji ya msingi ya familia zao. Baadhi ya wazazi pia hawatambui madhara na matokeo ya ajira kwa watoto.*

1. ***Dhana potofu****:* Watoto wanaoishi na ulemavu (Mabubu, macho‒vipofu, kutosikia–viziwi, ulemavu wa mwili, akili) hawapo katika hatari ya kuwa wahanga wa unyanyasaji wa mtoto.

***Uhalisia****: Watoto wanaoishi na ulemavu tofauti wanakumbana na aina za unyanyasaji i mara mbili au tatu zaidi kuliko wasio na ulemavu. Matokeo ya ulemavu wa watoto katika kiwango au ubora wa maisha yao unategemea zaidi jinsi wazazi, walezi na watu wengine wanavyowatendea ,ni muhimu kwa wazazi na walezi kuelewa kinachoweza kufanya watoto wanaoishi na ulemavu wawe katika hatari zaidi ya kukumbana na unyanyasaji na utelekezaji hivyo waweze kuchukua hatua kusaidia kuwalinda watoto na kuzuia ukatili usitokee. Watoto wanaoishi na ulemavu wapo katika hatari ya kukumbana na unyanyasaji na utelekezaji kutokana na sababu mbalimbali. Wanaweza kukosa uelewa mzuri wa mahusiano ya kijamii, mipaka binafsi, tabia za kujilinda, utambuzi wa kingono, na maana ya unyanyasaji. Watoto wenye ulemavu wa kimwili wapo kwenye hatari kubwa zaidi ya kukabiliana na utelekezaji au matunzo yaliyo shaghalabaghala na kuingiliwa kujitunza binafsi. Wanaweza pia kushindwa kukabiliana au kuepuka unyanyasaji. Kama mawasiliano ni magumu, watoto wenye matatizo ya kusikia wanashindwa kumfanya mtu ajue kwamba unyanyasaji unatokea. Watoto wenye changamoto za kitabia wanaelekea kudhibitiwa kwa nguvu au njia ya vikwazo zaidi, na viashiria vya unyanyasaji vinaweza kuhusianishwa na tabia kwa njia isiyo sahihi. Watoto wenye ulemavu wanaweza kuwa wategemezi zaidi kwa wengine ili kupata mahitaji yao na uangalizi unaweza kutolewa na mtu mwingine zaidi ya mzazi au mlezi wa awali.Watoto wanaweza kukubali kutendewa kiunyanyasaji kama wana uelewa mdogo, kujithamini au mtazamo finyu juu ya uwezo wao. Watoto wanaoishi na ulemavu na familia zao wanaweza kutengwa zaidi kijamii na hivyo basi kuwa kwenye hatari zaidi ya kunyanyaswa. Kuwaweka watoto wanaoishi na ulemavu katika taasisi za kulelea pia inaongeza uwezekano wa kukumbana na unyanyasaji na utelekezaji. Katika mazingira haya na kwingine popote, watoto wenye changamoto za mawasiliano wanazuiwa na uwezo wao kuonesha/kufichua uzoefu wa kiunyanyasaji.*

1. ***Dhana potofu****:* Dunia ni sehemu hatarishi na hivyo basi tunahitaji kuwalinda watoto wetu mara zote

***Uhalisia:*** *Sababu hatarishi za unyanyasaji katika jamii yetu leo zinaweza kututisha. Kuwalinda sana watoto wetu kunaweza kusababisha madahara kuliko mazuri. Watoto hawapaswi kukua wakimhofia kila mtu na kila hali. Tukiwalinda sana watoto, tunaweza kuzuia uwezo wao. Kuliko kuwalinda sana watoto, wazazi na walezi wanaweza kujikita kuwafundisha watoto nini maana ya unyanyasaji, jinsi ya kujitunza na jinsi kutathmini wenyewe ambacho wanaona ni salama na kisicho salama.*

1. ***Dhana potofu****:*Watoto waliopo kwenye vituo vya kulelea watoto na vituo vya yatima wanapata matunzo mazuri msaada.

***Uhalisia****: Utafiti unaonesha kwamba watoto waliopo kwenye vituo vya kulelea watoto yatima /taasisi za matunzo wanakumbana zaidi na unyanyasaji kuliko watoto wanaoishi na familia zao.Utafiti unaonesha pia kwamba matunzo ya kitaasisi huwadhuru sana watoto. Maendeleo ya kimwili, kihisia, kijamii na kiakili ya watoto hawa unakwamishwa kwa sababu maendeleo ya awali ya ubongo unadumazwa na uwezo kutengeneza muungano wa kihisia wenye afya na mahusiano na walezi na familia za wali unapungua. Kwa kuwa watoto wengi wanaoishi kwenye vituo vya kulelea yatima, ndoto yao ni kurudi nyumbani na kuishi na walezi na familia zao. Kinyume chake mazingira ya kuishi na kutunzwa katika vituo hivi vya yatima hayajitoshelezi na kuwaacha watoto kuwa katika hatari zaidi ya kukumbana na unyanyasaji, utelekezaji na unyonyaji. Kuzuia kutengana kwa familia na kukuza huduma za malezi ya kifamilia kwa ajili ajili ya watoto wote ni muhimu sana. Kwa msaada sahihi, watoto wote wanaoishi katika vituo vya kulelea yatima /taasisi za kulelea watoto wanaweza kuishi katika familia– hii inaweza kuwa, kuishi na wazazi wao, walezi, ndugu, wazazi wa kuasili.*

1. ***Dhana potofu:*** Kama mtoto wako wa kiume amenyanyaswa kingono, hawezi kuwa “mwanaume rijali " kamwe

***Uhalisia****: Wavulana na wanaume wanaweza kunyanyaswa kingono au kutumiwa kingono, na haihusiani na jinsi walivyoumbwa kiume. Unyanyasaji wa kingono na kushambuliwa hudhuru wavulana /wanaume katika namna zinazofanana na kutofautiana, lakini zote zikiwa hatarishi.*

1. ***Dhana potofu****:* Wazazi na walezi wabaya pekee huwakasirikia watoto wao kwamba wanahisi kama wanawapiga*.*

***Uhalisia****: Ni kawaida kwa wazazi na walezi kukasirika na kuchanganyikiwa na tabia za watoto wao kipindi kwa kipindi. Lakini ni kutokuwa na uwezo wa kukabiliana na hasira na hali zinazoudhi ambazo huongeza hatari ya unyanyasaji kama wazazi /walezi hushindwa kudhibiti mihemko hasi na kuwadhuru watoto. Wazazi /walezi wanyanyasaji wanaoneshwa kuwa na matarajio yasiyo halisi ya tabia za mtoto na kiwango kidogo cha uvumilifu wa kuchanganyikiwa, wanakerwa sana na tabia za watoto. Kwa kutumia malezi chanya na vitendo thabiti vya nidhamu, vile vile kukabiliana na mikakati ya kudhibiti hasira, wazazi na walezi wanaweza kuimarisha kuridhishwa na malezi na kupunguza msongo wa mawazo wa malezi hivyo basi kupunguza hatari za unyanyasaji na utelekezaji wa mtoto . Tumeshajifunza baadhi ya mikakati hii katika moduli zilizopita.*

1. ***Dhana potofu****:* Wasichana wanaovaa nguo zinazoonesha miili yao wanashawishi kufanyiwa unyanyasaji wa kingono

***Uhalisia:*** *Wazo la kwamba uvaaji unachangia ubakaji si kweli — na limesambaa sana. Kuna dhana nyingi potofu ma uongo kuhusu shambulio la kingono na unyanyasaji wa kingono. Mara nyingi hii ni ukweli uliofichwa au ni imani zilizokumbatiwa na jamii. Dhana hizi potofu zinaweza kuwafanya watu wasipone kwa sababu zinaelekea kuwalaumu wahanga na kumlinda mtenda unyanyasaji. Hakuna anayeomba au anayestahili kushambuliwa kingono. Wanawake huvaa mavazi kujisitiri na kupendeza. Watenda unyanyasaji wanawajibika kwa ajili ya matendo yao. Mwonekano wa msichana au tabia havizuii tabia ya mnyanyasaji. Wabakaji hawawalengi wanawake na wasichana kwa sababu ya mwonekano wao.Kutoka kuwa watoto wa miezi michache, mpaka wanwake wa miaka 90, wanawake wa rika zote na mwonekano wananyanyaswa kingono. Kulaumu jinsi mwanamke au msichana anavyovaa ni njia ya kuhalalisha tabia ya mnyanyasaji wa kingono. Unyanyasaji wa kingono ni kitendo cha kutawala , kudhibiti na nguvu.*

1. ***Dhana potofu:*** Ili kuwalinda wasichana, tunaweza kuwatunza nyumbani kadri wanavyoanza kuwa wanawake

***Uhalisia:*** *Kama mzazi, ni asili kutaka kuwalinda watoto wako dhidi ya mazingira au hali ngumu au za kiunyanyasaji. Hakuna tatizo lolote kuwa mwenye tahadhari. Kuwafungia watoto nyumbani ni kitu kisicho na tija na unawazuia ya kupata fursa ya kukua na kujifunza pia.Ili kulea mtoto mwenye afya, mvumilivu na anayejitosheleza, unahitaji kumwacha akabiliane na ulimwengu halisi. Inawezekana kuwazuia wasichanadhidi ya unyanyasaji wa kingono kabla haujatokea. Wazazi na walezi wanapojifunza ukweli kuhusu unyanyasaji na ukatili, wanaweza kuzuia unyanyasaji usitokee, kupunguza hatari na kuwajibika kwenye tukio la kushuku, kufichua unyanyasaji.kuzungumza kwa uwazi kwa watoto kuhusu unyanyasaji na jinsi ya kuepuka mazingira hatarishi ni bora kuliko kuwafungia watoto.Unapaswa kuwa na imani ya kutosha kwamba watoto wako watajua jinsi ya kuyakabili hali au mazingira hatarishi. Jambo bora unaloweza kufanya ni kuwajaza maarifa na kuwakumbusha kuwa waangalifu.*

1. ***Dhana potofu:*** Wavulana wanaohamasishwa kupigana watakuwa wanaume halisi/kamili*.*

***Uhalisia:*** *Huu ni uongo kuhusu wavulana ambao hukwamisha maendeleo ya afya na kukuza uchokozi na tabia ya kikatili. Wavulana wanapaswa wawe na tabia gani ili kukua na kuwa wanaume halisi, angalau kwa sehemu, imejengwa kijamii. Tunachojifunza maana ya kuwa mvulana au msichana au kijikite kwenye utamaduni, umri, na tunapoishi. Kunahitajika kuwe na mabadiliko katika kufikiri. Kupigana sio njia ya kukua na kuwa mwanaume mwajibikaji. Wazazi na walezi wanahitaji kukabiliana na mahitaji yote ya watoto kama yalivyojadiliwa kwenye moduli ya pili juu ya nafasi na majukumu ya mzazi mahiri.*

* 1. Toa muhtasari wa shughuli kwa kuwaomba wazazi na walezi kueleza maana ya unyanyasaji na utelekezaji wa mtotot. Orodhesha majibu yao kwenye chati mgeuzo.

***Nukuu ya maandishi ya Mwezeshaji*** *-Unyanyasaji wa mtoto ni kitendo chochote au maneno ambayo yanasababisha madhara au huzuni kwa watoto. Unaweza kuwa unyanyasaji wa kimwili, kingono au kihisia na utelekezaji. Utelekezaji ni kushindwa kumpa mtoto mahitaji ya msingi ya kimwili, kihisia, kielimu au kushindwa kumlinda mtoto dhidi ya madhara au uwezekano wa kupata madhara.*

* 1. Ongeza vipengele vifuatavyo vya fasili /maana kama havijatajwa na wazazi na walezi.
* *Kuna dhana nyingi potofu na uongo kuhusu unyanyasaji na utelekezaji, hizi huruhusu unyanyasaji na utelekezaji kuendelea kutendeka.*
* *Unyanyasaji wa mtoto ni vitendo vya makusudi na vyenye nia na vinajumuisha maneno au matendo yanayoweza kusababisha madhara, uwezekano wa kupata madhara au vitisho kwa afya ya mtoto, kuishi, maendeleo au utu.*
* *Unyanyasaji hutokea kwenye muktadha wa mahusiano ya uwajibikaji, kuaminiana au nguvu.*
* *Kwa upande mwingine, utelekezaji wa mtoto ni kushindwa kumpa mtoto mahitaji ya msingi ya kimwili, kihisia, kielimu au kushindwa kumlinda mtoto dhidi ya madhara au uwezekano wa kupata madhara.*
* *Mtu yeyote ambaye yupo karibu na mtoto, anaweza kumnyanyasa na kumtelekeza mtoto na hawa wanajumuisha wazazi, wanafamilia, walezi, walimu, marafiki, polisi, viongozi wa dini, watumishi weledi katika taasisi za kulelea watoto na hata watoto wengine..*
* *Kiukweli, watoto wengi wanaonyanyaswa, wananyanyaswa na watu wanaowafahamu.*
* *Unyanysaji na utelekezaji wa mtoto unaweza kutokea kwenye mazingira au muktadha wowote; nyumbani, shuleni, kwenye jamii na taasisi kama shule na vituo vya kulelea watoto yatima.*

**Shughuli ya 3: Aina za Unyanyasaji wa mtoto na mazingira au maeneo unapoweza kutokea.**

Muda: Dakika 35

Yaliyomo:

* Kujifunza aina tofauti za unyanyasaji wa mtoto
* Kujifunza mazingira tofauti ambapo unyanyasaji hutokea
* Kujifunza na kuwabaini wanaotenda unyanyasaji wa mtoto

Zana/Nyenzo: Picha/michoro ya aina tofauti za unyanyasaji.

Picha za watoto wenye changamoto/ulemavu wa kusikia, kuona na mwili.



* 1. Eleza kwa washiriki kwamba unyanyasaji wa mtoto unaweza kutokea kwa aina nyingi, ikujumuisha unyanyasaji wa kimwili, kihisia, kingono na utelekezaji.

*Nukuu ya maandishi ya mwezeshaji- Awe na nakala ya picha za aina nne za unyanyasaji. Picha hizi lazima zioneshe aina nne zifuatazo za unyanyasaji;Unyanyasaji wa kimwili, unyanyasaji wa kihisia, unyanyasaji wa kingono na utelekezaji.*

* 1. Gawa washiriki kwenye makundi manne na uwaombe wachague kiongozi wa kikundi.
  2. Toa picha/mchoro wa aina ya unyanyasaji/utelekezaji na picha ya mtoto mwenye ulemavu.
  3. Omba makundi yatumie dakika 15 kujadili kilichomo kwenye picha kwa kutumia maswali yafuatayo ya mwongozo hapa chini. Waandike wanachokijadili kwenye chati mgeuzo. Mwezeshaji anapaswa kutembelea kila kundi kuwasaidia katika majadiliano.
* *Ni aina gani ya unaynyasaji/utelekezaji unaooneshwa kwenye picha?*
* *Je, aina hii ya unyanyasaji/utelekezaji inatokea katika jamii zetu?*
* *Ni mifano ipi kadhaa ya aina hii ya unyanyasaji?*
* *Ni katika mazingira yapi aina hii ya unyanyasaji hutokea? Nyumbani? Shuleni? Kwenye jamii? Taasisi za malezi/Vituo vya kulelea yatima?*
* *Ni nani anayetekeleza aina hii ya unyanyasaji?*
* *Kwanini watoto hawa wanaonekana kunyanyaswa?*
  1. Baada ya dakika 15 muombe viongozi wa makundi wawasilishe walichojadili. Kila kundi litumie dakika 5 kuwasilisha.
  2. Baada ya kila kundi kuwasilisha, ongezea maelezo zaidi ambayo hayakuweza kujadiliwa, kwa kurejea matini ya Mwasilishaji hapa chini*.*
  3. Shukuru kila kundi kwa kuwasilisha na utoe muhtasari kwa ujumbe muhimu hapa chini kuhakiki kwamba kila mmoja anaelewa.
* *Unyanyasaji wa mtoto sio sahihi kamwe.*
* *Kuna aina 4 za unyanyasaji; Kimwili, kihisia, kingono na utelekezaji*
* *Hakuna mtoto anayepaswa kukumbana na aina yoyote ya unyanyasaji.*
* *Watoto wanaweza kukumbana na muunganiko wa aina za unyanyasaji na madhara yake.*
* *Watoto wana haki ya kupata mahitaji ya msingi na matunzo kutoka kwa wazazi na walezi wao. Kwa mfano chakula, malazi, mavazi, elimu na upendo.*
* *Watoto wanatakiwa kuwa katika mazingira salama, yasiyo na ukatili ambapo wanaishi, kujifunza, na kucheza. Hii inajumuisha kama nyumbani, shuleni, Kanisani, Msikitini na viwanja vya michezo.*
* *Watoto wadogo wapo katika hatari zaidi ya kunyanyaswa nyumbani, katika jamii au shuleni kwa sababu hawawezi kujilinda wenyewe. Watoto wengine waliopo katika hatari zaidi ni wale wanaoishi kwenye taasisi za mitaani na watoto wenye ulemavu, wenye matatizo ya akili au familia zilizosambaratika.*
* *Watoto wananyanyaswa na watu wanaowafahamu na kuwaamini. Wanyanyasaji wanaweza kuwa wachangamfu, rahisi kupendwa na kuamini. Wanavuka mipaka taratibu na pia kujaribu kama watoto watatoa taarifa au kutunza siri. Wataifanya tabia iwe ya kawaida na kuwafanya watoto wafikiri ni kawaida na kwamba watoto wote wanakumbana na aina hii ya unyanyasaji. Wanaweza kutumia mchezo kutambulisha ngono kwa mtoto na kutumia faida ya udadisi wa mtoto juu ya ngono Wanapenda kuwapa watoto upendeleo na wanaweza kuwapa zawadi na hivyo watoto kujisikia wa pekee. Kuepuka kukamatwa, wanamlaumu mtoto kwa kitendo kilichofanyika na wakati mwingine wanaweza kubadilika kutoka kupenda na kuwa katili na wanaweza hata kutishia kumdhuru mtoto wa wanafamilia wao. Wanaweza kuwaambia wengine kwamba mtoto anadanganya na kutengeza habari kwamba huyo mtoto haaminiki.*

**Matini ya mwezeshaji kwa shughuli ya 3**

**Aina za unyanyasaji wa mtoto**

Unyanyasaji unaweza kuchukua aina nyingi ukijumuisha aina zote za kimwili, kihisia, kingono na utelekezaji au unyonyaji mwingine, ambao husababisha madhara halisi au uwezekano wa madhara kwa afya ya mtoto, kuishi, maaendeleo ya mtoto. Unyanyasaji wa mtoto hutokea kwenye muktadha wa mahusiano ya uwajibikaji, imani au nguvu. Unyanyasaji hutokea nyumbani, shuleni, kwenye mtandao, kwenye taasisi za malezi na jamii zote za Kenya/Tanzania, haijalishi kabila, dini au makuzi. Watu wazima, vijana, kiongozi au hata watoto wanaweza kusababisha unyanyasaji.

***Unyanyasaji wa kimwili****: Mifano inajumuisha kuchapa, kupiga, kung’ata, kumzuia asitembee, kuunguza, kuning’iniza na kutikisa****.***

***Unyanyasaji wa kihisia:*** *Mifano inajumuisha kuwazuia wasitoke, kudunisha, kutisha, kubagua, kuita majina mabaya, kudhihaki au aina nyingine zisizo za kimwili za vitendo vya uhasama au kukataa*.

***Utelekezaji*** *ni kushindwa kumpa mtoto maendeleo katika nyanja zote: afya, elimu, ukuaji wa hisia, lishe, makao/makazi, na hali salama za kuishi, katika muktadha wa rasilimali zilizopo kwa familia au wahudumu na kusababisha au una uwezekano mkubwa wa kusababisha madahara kwenye afya au mwili, akili, hali ya kiroho, maadili au maendeleo ya kijamii ya mtoto. Hii ni pamoja na kushindwa kumwangalia na kumlinda mtoto dhidi ya madahara halisi.*. Mifano inajumuisha; kuwanyima watoto chakula cha kutosha, kuwaacha watoto bila mavazi au watoto wakiwa na mavazi yaliyochanika, kushindwa kuwapeleka watoto hospitali wanapougua, kuwaacha watoto bila usimamizi wowote kwa saa nyingi au kuwaacha na ndugu zao wadogo sana. Vitendo vya utelekezaji mara nyingi hufanywa ndani ya nyumba na taasisi za malezi. Vinaashiria uchaguzi wa makusudi kwa upande wa wazazi na walezi kuwanyima watoto mahitaji ya lazima na kushindwa kuwatunza kwa kujitosheleza licha ya kuwa na uwezo, maarifa na kupata huduma. Pia kuna hali ambapo wazazi/walezi wanashindwa kutoa mahitaji ya msingi kwa watoto wao kutokana na umasikini, kunyimwa au masuala mengine yaliyopo nje ya uwezo wao, lakini aina hii ya utelekezaji haitokani na wajibu wa kisheria au kushindwa kutimiza majukumu. Watoto wanaoishi muda mrefu bila kusimamiwa inaweza kupelekea madahara. Watoto waliotelekezwa wapo katika hatari ya kupata mimba za mapema na ndoa za utotoni.

***Unyanyasaji wa kingono:*** *Unyanyasaji wa kingono wa mtoto ni shughuli yoyote kati ya mtoto na mtu mzima au mtoto mwingine*. Sughuli hii imekusudiwa kuridhisha mahitaji ya mtu mwingine. Kwa ufupisho, mgusano wowote wa kingono kati ya mtu mzima na mtoto ni unyanyasaji wa kingono. Mgusano wa kingono kati ya watoto unaweza pia kuwa unyanyasaji wa kingono kunapokuwa na tofauti za kiumri (Mara nyingi inaelezewa miaka 3 au miaka zaidi) kati ya watoto kama watoto wanatofautiana kimaendeleo au kwa maumbile. Unyanyasaji wa kingono hauhusishi kuingiliana, nguvu, maumivu au hata kushikana. Kama mtu mzima akijihusisha katika tabia yoyote ya kingono (kuangalia, kuonesha, au kupapasana) na mtoto kukidhi matakwa ya mtu mzima au mahitaji ya kingono, ni unyanyasaji wa kingono. Hii pia inajumuisha unyonyaji kwa kumtumia mtoto kwenye shughuli za ukahaba au vitendo vingine vya ngono vilivyo kinyume na sheria kama vile kuwatumia watoto kucheza picha za ngono na nyenzo za picha za ngono.

**Mifano mingine mahususi inajumuisha;**

***Kutesa:*** Inaweza kufafanuliwa kama tabia ya kuumiza kwa makusudi, kwa kawaida hurudiwa kwa kipindi kirefu, ambapo huwa vigumu kwa wale wanaoteswa kujitetea. Kunaweza kuwa kwa aina nyingi, lakini aina kuu tatu ni za kimwili(mfano kupigwa, kupiga mateke, wizi), maneno mabaya, (mfano, matusi ya ubaguzi wa kikabila, vitisho, kuitwa majina mabaya) na kihisia (mfano, kumtenga mtu na shughuli na kukubalika kijamii katika kundi rika lake). Madhara yanayotokana na kutesa yanaweza kupuuzwa mara nyingi. Yanaweza kusababisha huzuni kubwa kwa mtoto kiasi cha kumsababishia madhara katika afaya yake na maendeleo, au kwa kiasi kikubwa, kusababisha madhara (Kujidhuru). Mara nyingi hutokea mashuleni.

***Ajira kwa watoto:*** Neno “ajira kwa watoto” mara nyingi linafafanuliwa kama kazi inawanyima watoto utoto wao, uwezo na utu wao, na kwamba ina madhara kwa maendeleo ya kimwili na kiakili. Inahusiana na kazi ambayo ni hatarishi kwa mtoto kiakili, kimwili, kijamii au kimaadili na ina madhara kwa watoto na inawanyima fursa ya kwenda shuleni. Hata hivyo, lazima izingatiwe kwamba sio kazi zote zinazofanywa watoto zichukuliwe kama ajira kwa watoto. Ushiriki wa Watoto au vijana balehe katika kazi amabzo haziathiri maendeleo yao ya kiafya na maendeleo binafsi au haziathiri kusoma kwaokwa ujumla zinachukuliwa kama kitu chanya. Hii inajumuisha shughuli kama vile kuwasaidia wazazi kufanya shughuli za nyumbani, kusaidia katika biashara za familia au kufanya kazi zinazoendana na umri sahihi ili kupata fedha za matumizi ya ziada nje ya muda wa shule na wakati wa likizo. Aina hii ya shughuli huchangia maendeleo ya watoto na ustawi wa familia zao. Zinawapa ujuzi na uzoefu, na kusaidia kuwaandaa kuwa wanajamii wenye tija wakati wa maisha yao ya utu uzima. Katika aina zake kwa ukwa wake, ajira ya watoto hujumuisha kutumikisha watoto, kutengwa na familia zao, kuwekwa kwenye mazingira ya hatarishi ya maradhi na au kauachwa wakitangatanga mitaani au majiji makubwa– mara nyingi katika umri mdogo sana. Iwe au isiwe aina mahususi ya “kazi” inaweza kuitwa “ajira kwa watoto” kutegemea na umri wa mtoto, aina na saa za kufanya kazi, mazingira ambapo kazi inafanyika na kufikia malengo husika.

***Mila potofu/hatarishi*.** Hizi zinajumuisha ndoa za utotoni, tohara kwa watoto wa kike, kuwatenga watoto wenye ulemavu punde tu mara baada ya kuzaliwa, ajira kwa watoto, adahabu ya viboko, na ubakaji wa watoto na wahanga kulazimishwa kuolewa na waliwafanyia ukatili n.k.

**Nani anayewanyanyasa watoto?**

Unyanyasaji wa mtoto husababishwa na watu ambao watoto huwafahamu na kuwaamini. Hawa watu wanajumuisha; wazazi na walezi, rafiki wa kiume au wa kike, wanafunzi wenza, watoto wengine (ndugu na marafiki) ndugu watu wazima, majirani, wageni, walimu, viongozi wa dini, wasaidizi wa nyumbani, boda boda na waendesha matatu, wauza maduka, polisi, waajiri wakuu (ajira kwa watoto). Kwa unyanyasaji wa kingono, watoto wengi na vijana hutoa taarifa kuwa wamenyanyaswa na rafiki wa kiume au kike, kwa unyanyasaji wa kimwili hutoa taarifa za kunyanyaswa na wazazi na walezi, kwa ukatili wa kihisia, watoto hutoa taarifa za kunyanyaswa kihisia na walezi, wanafunzi wenza.

**Mazingira ambapo unyanyasaji hufanyika**

Unyanyasaji na utelekezaji wa mtoto unaweza kufanyika nyumbani, shuleni, katika maeneo ya jamii, mtandaoni, na katika taasisi za kutunza watoto (Mara nyingi zinajulikana kama vituo vya watoto yatima)

***Nyumbani****:* Sio nyumba zote ni salama kwa watoto wote, na wnafamilia wanaweza kuwa watenda ukatili wa kitabia kwa watoto, kufanya unyanyasaji wa kingono na unyonyaji. Watoto wengi hukumbana na angalau aina moja ya adahabu ya kimwili kwa kuadhibiwa kwa mikono ya wanafamilia wa karibu katika muktadha wa nidhamu.

***Shuleni***: Walimu na uongozi wa shule wanaweza kukosa maarifa na ujuzi wa kusaidia na kuhakikisha mazingira ya kujifunzia ni salama. Baadhi ya shule bado zinatumia adhabu kujenga “nidhamu” kwa wanafunzi wanaochelewa, wasiokuwa makini darasani, na wale wanaoonekana ni ‘wakorofi’ au ‘hawatii’. Ukatili wa rika kwa rika umekithiri sana shuleni, nyumbani hasa familia kubwa na katika jamii yote kwa upana wake.

***Katika mazingira ya jami***: Watoto wasipokuwa shuleni au nyumbani, hawapo chini ya uangalizi wa mtu yoyote amabye jukumu lake kwao linajumuisha ulinzi wao, ikijumuisha ulinzi dhidi ya madhara ya kingono, na hivyo wanakuwa katika hatari zaidi. Watoto wengi na vijana wanakumbana na unyanyasaji wa kingono au ukatili wanapokuwa njiani kwenda au kutoka shuleni, ikijumuisha usafirishaji wa umma au kwenye sehemu za burudani au starehe.

***Mtandaoni/sehemu za mtandaoni:*** Kuongezeka kwa mawasilaino, teknolojia, na mtandao imesababisha pia aina za unyanyasaji wa kimtandao kama vile picha za ngono za watoto, uwasilishaji wa unyonyaji wa kingono wa watoto, kuonesha picha chafu za ngono kwa watoto.

***Taasisi za kutunza watoto/vituo vya watoto yatima***: Watoto waliopo katika taasisi za kulelea watoto wapo katika hatari kubwa ya kukumbana na unyanyasaji kuliko watoto wanaoishi na familia zao. Taasisi za kulelea watoto hudhuru watoto vibaya sana. Mazingira ya kuishi na kutunzwa katika taasisi hizi hayajitoshelezi, hivyo kuwaacha watoto wakiwa katika hatari ya unyanyasaji, utelekezaji na unyonyaji.

**Shughuli ya 4: Sababu na athari za Unyanyasaji wa Mtoto**

Muda: Dakika 30

Yaliyomo:

* Kujifunza kuhusu sababu za aina tofauti za unyanyasaji
* Kuelewa athari za unyanyasaji wa mtoto.

Nyenzo/Zana: Hakuna



* 1. Ask participants to reflect back on the different types of abuse as discussed in activity 3.
  2. Himiza majadaliano ya kikundi kwa kutafakari maswali yafuatayo:
* *Nini kinasababisha aiana tofauti za unyanyasaji/utelekezaji? Je, kuna vitendo vya kimila/kitamaduni, na imani amabavyo vinaweza kusababisha aina tofauti za unyanyasaji?*
* *Zipi zinaweza kuwa athari za unyanyasaji wa mtoto?* 
  1. Andika majibu yao kwenye chati mgeuzo, kwa kutumia vichwa tofauti: ‘Sababu*’ and ‘Athari’.*
  2. Toa ufupisho/muhtasari wa majadilaino ya kikundi kwa kushirikisha hoja za msingi zifuatazo hapa chini kama bado hazijatajwa na kundi:
* *Kuna mambo mengi ambayo yanaweza kusababisha unyanyasaji wa mtoto. Sababu ni tata, na hakuna sababu moja au melezo rahisi.*
* *Wazazi wengi wanataka kuwapenda na kuwatunza watoto wao katika nyumba salama. Msongo wa mawazo, uchovu au kukosa stadi za malezi au msaada wa familia hufanya shinikizo la kutunza mtoto kuwa zito, na inaweza kusababisha unyanyasaji.*
* *Si wazazi na watu wazima wote wanaweza kutunza na kulinda watoto, na hivyo basi wakati mwingine wanafanya makosa yanayowadhuru watoto.*
* *Unyanyasaji na utelekezaji wa mtoto ni matatizo tata yenye mizizi katika mahusiano na mazingira yasiyo na afya.*
* *Watoto ambao wananyanyaswa na kutelekezwa wanaweza kupata majeraha ya mwili kama kukatwa, michubuko, mifupa iliyovunjika, magonjwa ya ngono, mimba zisizotarajiwa, Virusi vya Ukimwi (VVU) na mataizo ya kihisia na kisaikolojia, kama vile kukosa stadi za kuchangamana na jamii na wasiwasi.*
* *Unyanyasaji na utelekezaji wa mtoto unweza pia kuwa na athari kubwa ya muda mrefu ya kiafya na ustawi wa mtoto kama usipodhibitiwa. Kwa mfano, kuwa kwenye mazingira ya ukatili utotoni huongeza hatari majeraha, kutenda matendo ya ukatili kwa wengine siku za usoni, maambukizi ya magonjwa ya ngono, kudumaa kiakili, kutofikia amlengo ya kielimu, fursa chache za ajira. Watoto wanaweza kufikiri kwamba ukatili ni jambo la kawaida.*
* *Kuna mazingira maalumu ya kuwa hatarini yanayowaathiri watoto ambayo huongeza wigo wa kuwa kwenye hali ya ukatili. Kwa mfano; Watoto wasio na malezi ya wazazi kutokana na kifo cha wazazi, kuvunjika kwa familia, kutelekezwa au kukataliwa, watoto wanaoishi katika familia zisizo imara, watoto wanaoishi na kufanya kazi mitaani, watoto wanaofanya kazi za nyumbani, watoto wanaoishi katika makazi ya taasisi za kulelea watoto; na watoto wenye ulemavu wapo katika hatari zaidi ya unyanyasaji na utelekezaji.*
* *Mara nyingi watoto huishia katika taasisi za kulelea kwa sababu ya ukatili au unyanyasaji nyumbani.*
* *Watoto waliopo katika makazi/taasisi/vituo vya malezi na matunzo (Vituo vya yatima) wapo kwenye hatari kubwa ya unyanyasaji kuliko mazingira ya nyumbani. Katika mazingira ya kitaasisi za kulelea, watoto hukumbana na unyanyasaji na utelekezaji wa kimuundo. .*

**Matini ya mwezeshaji kwa shughuli ya 4**

**Sababu na athari za unyanyasaji na utelekezaji**

* Kutengwa na kukosa msaada — hakuna wanafamilia, marafiki, wenzi au msaada wa jamii wa kusaidia kwenye malezi.
* Msongo wa mawazo — shinikizo la kifedha, mashaka ya kazi, matatizo ya kimatibabu au kumtunza mwanafamilia mwenye ulemavu.
* Ukatili majumbani- watoto ambao ni sehemu ya kaya ambapo kuna ukatili nyumbani mara nyingi wapo katika hatari ya kuwa wahanga wa unyanyasaji wenyewe.
* Matarajio yasiyo halisi— ukosefu wa uelewa kuhusu hatua za maendeleo ya mtoto na tabia.
* Ulemavu au changamoto za kujifunza, kuzungumza, kusikia, kuona na ulemavu wa mwili au kiakili— wazazi na walezi wanaweza kushindwa kuwatunza watoto wao.
* Kukosa stadi za malezi — wazazi/walezi wanaweza wasijue jinsi ya kuwatunza watoto wao au wanaweza kuamini inakubalika kutumia nguvu kubwa ya kimwili kumpa mtoto nidhamu au kumwadhibu mtoto.
* Madawa ya kulevya, pombe au matatizo ya kamari— ulevi unaweza kuathiri uwezo wa mzazi/mlezi wa kutimiza mahitaji ya mtoto wake.
* Kutojiamini— wazazi/walezi wanaweza kushuku uwezo wao wa kukidhi mahitaji ya mtoto na kuona ugumu wa kuomba msaada.
* Uzoefu wa utoto uliopita— wazazi/walezi wanaweza kukumbana na unyanyasaji kama mtoto katika familia zao wenyewe, ambao ungweza kuwasababisha kujenga muungano usio salama na watoto.
* Matatizo ya afya ya akili yasiyotibiwa.
* Taratibu za kitamaduni na kijinsia ambazo zinaruhusu, na kuvumilia ukatili, vitendo hatarishi vya kitamaduni, kwa mfano, ndoa za utotoni, tohara kwa wanawake.
* Msaada duni na mifumo duni ya ustawi kwa watoto waliopo katika hatari zaidi.
* Mazingira maalumu hatarishi:Kuna hali hatarishi maalumu zinazowaathiri watoto amabzo zinaongeza hali ya kukumbana na ukatili. Watoto wasio na uangalizi wa familia kutokana na kifo cha mzazi, kuvunjika kwa familia, kukataliwa, watoto wanaoishi na kufanya kazi mitaani; katika kazi za ndani, watoto waliopo kwenye makazi ya taasisi; na watoto wanaoishi na ulemavu wapo katika hatari ya unyanyasaji na utelekezaji.
  + Watoto wengi katika makundi haya hulazimishwa kuchukulia ukatili kama sehemu ya maisha yao. Kuishi katika taasisi kunaweza kuwa uzoefu wa kiwewe kwa watoto. Wanaweza kutelekezwa, au kukumbana na hatari ya kunyanyaswa kimwili au kingono. Kikweli, watoto katika taasisi za kulelea watoto– wapo katika hali hatarishi zaidi kutokana na mazingira yaliyosababisha kutengana na familia na jamii– wapo katika hatari kubwa ya ukatili, kutelekezwa, na unyanyasaji, ikijumuisha ukatili wa kingono, kutoka kwa wafanyakazi na maafisa wanaowajibika na ustawi wao.
  + Watoto wanaweza kuwekwa kwenye aina tofauti za ukatili ndani ya matunzo mbadala. Aina hizi za ukatili zinaweza kuwa; ajira kwa watoto, kazi za nyumbani au kazi za kilimo na utelekezaji. Watoto wanaoishi na aina tofauti za ulemavu wapo katika hatari kubwa ya ukatili kama matokeo ya unyanyapaa wa kijamii na ubaguzi ambao wanakumbana nao, na kukosa msaada unaopatikana kwa ajili yao.
  + Kwa upande wa watoto wenye ulemavu wa kimwili, hatari kubwa ya kukumbana na unyanyasaji inachagizwa na kutokuwa na uwezo wa kujiepusha na watu wanaoweza kuwanyanyasa au kwatendea ukatili. Watoto wenye ulemavu wa akili wanaweza washindwe kutambua nia ya wanaosababisha madhara, au kutoa taarifa za matukio ya unyanyasaji kwenye vyombo vya utekelezaji wa sheria. Watoto wenye changamoto uono/ulemavu wa macho wanaweza kukimbia hatari, au kutoa maelezo sahihi kuhusu muonekano wa mtenda ukatili au aliyemdhuru. Familia zinaweza kuwashurutisha watoto wao wenye ulemavu kuomba mitaani. Watoto kuwekwa kwenye mazingira ya unyanyasaji kwa kuwaweka mtaani, ambapo wanweza kukumbana na unyanyasajiw a umma. Watoto wenye ulemavu tofauti wanaweza kuwekwa kwenye mateso ili kujenga taswira ya huruma na waweze kusaidiwa, hivyo hutumika kama chambo cha kuanzisha taasisi za kusaidia watoto wenye ulemavu zenye mrengo wa maslahi ya kiuchumi.

**Athari na madhara ya unyanyasaji na utelekezaji wa mtoto**

Athari za unyanyasaji na utelekezaji wa mtoto unaweza yasiwe makali au makali; kutoweka baada ya kipindi kifupi cah maisha; na kumuathiri mtoto kimwili, kisaikolojia, kitabia, au yote kwa pamoja katika namna fulani.

Athari za papo kwa hapo za unyanyasaji au utelekezaji wa mtoto zianweza kujumuisha michubuko, alama za kuungua, alama za kuliwa, alama za vibao, alama za viboko, kukatwa, mifupa iliyovunjika, kuvuja damu au hata kifo. Katika hali fulani, atahri za kimwili ni za muda; hata hivyo, maumivu na mateso zinazosababisha mtoto zisipunguzwe.

Athari nyingine za kisaikolojia zinaweza kujumuisha kutengwa, hofu, kiwango dunu cha kujithamini & taswira, hisia za aibu na kujiona mkosefu na kutokuwa na uwezo wa kuamini. Atahri za muda mrefu za kisaikolojia na kitabia zinaweza kujumuisha matumizi ya dawa za kulevya na pombe, tabia za kikatili na hatarishi, wasiwasi, na huzuni, kudumaa, ugumu katika mahusiano, matokeo duni ya kitaaluma, tabia ya kutaka kujiua na kujidhuru.

Athari za unyanyasaji wa kingono zinaweza kujumuisha matatizo ya afya ya uzazi, magonjwa ya ngono, VVU, mimba zisizotakiwa na kushindwa kumudu tendo la ndoa.

Kutengana: Utelekezaji na unyanyasaji ni moja ya sababu zianzopelekea kutengeana kwa wazazi/walezi.

Taratibu, kama watu wazima, watoto walionyanyaswa wapo katika hatari ya kupata matatizo ya kitabia, kimwili na kiakili kama vile;

* Kutenda ukatili au kuwa mhanga/manusura wa ukatili.
* Huzuni
* Kuvuta sigara
* Kiribatumbo
* Tabia hatarishi za ngono isiyo salama
* Mimba isiyo tarajiwa
* Matumizi ya pombe na madawa ya kulevya

Mbali na afya, madahar ya kumtendea vibaya mtoto kijamii, kielimu, kuna atahri za kiuchumi, ikijumuisha gharama za matibabu, tiba ya afya ya akili, ustawi wa mtoto na gharama za muda mrefuza afya.

**Athari za matunzo ya kitaasisi kwa watoto**

Watoto waliopo katika taasisi za matunzo (Vituo vya watoto yatima) wapo katika hatari kubwa zaidi ya unyanyasaji kuliko waliopo katika mazingira ya familia. Katika mazingira ya matuzno ya kitaasisi, watoto wanakumbana na utelekezaji. Utelekezaji wa wa kimuundo husababishwa na uhaba wa vifaa kama maeneo ya kulala na maliwato, na mchangamano wenye mipaka kati ya watoto, wafanyakazi, kutokana na uwiano mdogo kati ya mlezi na idadi ya watoto anaopaswa kuwahudumia. Kama moduli ilyopita juu ya kuungana kihisia kwa mzazi na mtoto, hamsa isiyojitosheleza na kuchangamana kati ya walezi na watoto hudhoofisha afya ya utambuzi, maendeleo ya kimwili na kijamii. Watoto walionyang’anywa matunzo ya familia wanakumbana zaidi na changamoto za kiutambuzi kuliko wenzao ambao ima waliasiliwa katika umri mdogo, kuwekwa katika familia ya kulea au waliolelewa na wazazi/walezi. Watoto waliolelewa katika taasisi za matunzo wapo katika hatari kubwa zaidi kupata changamoto zianzoathiri uwezo wao wa kujifunza na kutumika kwa viwango vya juu katika jamii.

**Shughuli ya 5: Kutambua Unyanyasaji na Utelekezaji wa Mtoto**

Muda: Dakika 35

Yaliyomo:

* Kubaini ishara tofauti na viashiria vya unyanyasaji na utelekezaji wa mtoto.

Nyenzo/Zana: Visa mafunzo cha Jacob na Jane.



* 1. Tambulisha shughuli kwa kuwaelezea wazazi na walezi kwamba kufahamu na kujifunza baadhi ya isahar zinazotambulika za unayanyasaji na utelekezaji, inaweza kusaidia kubaini tatizo mapema iwezekanavyo na kutoa msaada unaohitajika kwa mtenda unyanyasaji na aliyenyanyaswa. Sio kila unyanyasaji wa mtoto na utelekezaji unakuwa wazi. Hivyo basi ni muhimu kufahamu ishara zinazoonesha kitu hakipo sawa.
  2. Gawa washiriki kwenye makundi mawili.
  3. Tambulisha visa vya Jacob na Jane. Andaa na uandike visa mafunzo hivi kwenye chati mgeuzo kabala ya kipindi.
  4. Soma visa mafunzo viwili.

**Kisa mafunzo cha Jacob**

*Jacob alipojiunga na darasa la kwanza katika shule ya msingi Biki, alikuwa nadhifu, mwenye furaha na mwanafunzi aliyefanya vizuri kitaaluma shuleni. Mara nyingi alikuwa miongoni mwa wanafunzi walioshika nafasi tano za juu darasani. Lakini alipojiunga na darasa la tatu, mwalimu wake aligundua kuwa mwenendo wake wa kitaaluma shuleni umeshuka. Alianza kutengwa na watoto wengine, alikuwa na nguo zilzochanika, hakuwa hata na viatu na miguu yake ililiwa na funza. Alirudishwa nyumbani mara mbili kwa kukosa karo (ada ) ya shule. Mwanzoni, mwalimu alipuuza ile hali mapaka siku moja alipoona alama kwenye mkono wa kulia wa Jacob. Mwalimu alimuita Jacob majira ya mchana na kumuuliza alikuwa na tatizo gani. Jacob alimwambia Mwalimu kwamba tangu baba yake alipopoteza kazi yake, amekuwa akinywa pombe sana, akirudi nyumbani akiwa amechelewa usiku na kumwamsha yeye na wadogo zake wanne. Anawalazimisha kusikiliza hadithi zake kwa masaa 2 wakti wa usiku; huwachapa watoto wote; anawaita majina na kuwaambia ni wapumbavu kama mama yao. Hata hivi karibuni alikamatwa akijaribu kulala na mdogo wake wa kike Jackline. Kwa sababu Jacob alimweleza Mwalimu kwamba anapanaga kutoroka nyumbani na wakati mwingine hulazimishwa kuomba fedha kwa ajili ya chakula na kwenda soko la mtaani kwao.*

**Kisa mafunzo cha Jane**

*Mama yake Jane alifariki miaka miwili iliyopita na familia yao kubwa iliamua kumpeleka kwenye taasisi ya kulelea watoto iliyokuwa karibu akiwa na miaka mitatu kwa sababu hakuna aliyekuwa tayari kumlea. Baada ya miaka miwili, Mama yake mkubwa, aliyeitwa Paulina aliamua kumlea na kumtoa kwenye ile taasisi. Baada ya muda mfupi aligundua kuwa Jane alikuwa na minyoo, ngozi yake ilikuwa kavu na alikuwa na kovu la kuungua kwenye mikono yake.Hakuwa msicahana mchangamfu aliyemkumbuka. Haikuwa rahisi kwa Paulina mwanzoni. Siku ya kwanza, Jane alikataa kumwamkia au hata kuongea naye njia nzima wakielekea nyumbani. Alilia njia nzima. Alipofika nyumbani, Jane alikimbia na kujifungia katika moja ya vyumba na alikataa kuoga na kula. Jambo hili liliendelea kwa siku nyingi. Kadri siku zilivyoenda, watoto wengine wa Paulina walianza kulalamika kuwa Jane hataki kucheza nao na anapocheza, hupigana nao na hapendi kushirikiana mdoli nao.. Wakati mwingine hutupa midoli ovyo na kupiga kelele kwa hisia kali anapoambiwa anyamaze. Wakati mwingine hapendi kuitwa Jane – anasema kwamba hilo sio jina lake. Paulina hajisikii vizuri kutokana na tabia ya Jane na amempiga mara nyingi lakini haoni “mabadiliko”. Watoto wa Paulina pia walianza kumtendea Jane vibaya kila walipopata nafasi. Jane anapojaribu kuwasemea, anashutumiwa kudanganya na kutunga habari za uongo. Akiwa na miaka 5 sasa, Jane hawezi kuzungumza vizuri na Paulina anahofu kuhusu kitakachotokea akianza shule. Paulina amegundua pia kuwa Jane hana raha kabisa anapokuwa na wanafamilia na muda mwingi hukaa mbali nao.*

* 1. Toa kisa mafunzo kimoja kwa kila kundi na uwaomba kuchambua kisa mafunzo chao kwa kutafakari maswali yafuatayo. Waombe waandike majadiliano yao kwenye chati mgeuzo.
* *Ni aina gani za unyanyasaji zilizopo kwenye kisa mafunzo?*
* *Unawezaje kusema kwamba Jacob/Jane wamenyanyaswa, kutelekezwa au wapo hatarini?*
* *Ni ishara gani kwenye hadithi zinaashiria kwamba Jacob/Jane waliweza kukumbana na unyanyasaji na utelekezaji?*
* *Ni ishara gani nyingine (hazijajumuishwa kwenye visa mafunzo) zinaweza kuonesha kwamaba mtoto amenyanyaswa, ametelekezwa au yupo hatarini?* 
  1. Baada ya dakika 15, rurhusu kila kundi kwasilisha kweney mjadala wa pamoja. Andika majibu yao kwenye chati mgeuzo.
  2. Washukuru washiriki kwa kushirikisha walichojadili na ufupishe shughuli kwa muhtasari kwa ujumbe muhimu ufuatao, kuhakiki kama kila mmoja kaelewa.
* *Kuna aina nyingi za unyanyasaji wa mtoto, na mara nyingi ishara hazipo wazi.*
* *Hatua ya kwanza ya kuwasaidia watoto walionyanyaswa au kutelekezwa ni kujifunza kutambua ishara za unyanyasaji na utelekezaji wa mtoto.*
* *Ishara nyingi sio uthibitisho wa unyanyasaji.*
* *Uwepo wa ishara moja haithibitishi kwamba unanyasaji unatokea kwenye familia, shuleni au katika mazingira mengine, lakini angalia kwa ukaribu hali , inaweza kuwekewa mipaka hizi ishara zianjirudia au kujitokeza kwa pamoja.*
* *Kama unashuku kuwa mtoto anadhuriwa, kutoa taarifa ya mashaka yako kunaweza kumlinda mtoto na kupata msaada kwa ajili ya familia.*
* *Mtoto anaweza pia kukuambia kwamba ananyanyaswa. Ni muhimu kuzingatia kwamba watoto wengi wanaokumbana na unyanyasaji wanajaribu na kusema au kuonesha wananyanyaswa lakini mara nyingi hawasikilizwi, hawaaminiwi, au hakuna anayewaamini. Hivyo, tumia muda wako kuwasikiliza na kuwasoma watoto.*
* *Ukaribu wa walezi na mawasiliano ya muda mrefu na watoto wao huwaweka katika nafasi nzuri ya kutambua na kutoa taarifa za matukio ya unyanyasaji.*
* *Wakati mwingine wazazi na walezi wanaweza pia kuonesha ishara zinazoonesha uwezekano wa unyanyasaji na utelekezaji unaotokea.Kwa mfano, wazazi/walezi wanaotoa maelezo yanayogongana kuhusu majeraha ya watoto wao, wanaotumia njia za fujo za kuwapa watoto nidhamu, wanaotumia pombe na dawa za kulevya, wanaokataa au kudunisha watoto, wenye historia ya unyanyasaji n.k.*

**Matini ya mwezeshaji ya shughuli ya 5**

**Ishara za unyanyasaji au utelekezaji**

(a) **Majeraha yasiyoelezeka.** Majeraha yasiyoelezeka kama vile ishara zinazoonekana za unyanyasaji zinaweza kujumuisha michubuko katika umbo la vitu, kutembea kwa shida au kukaa kwa shida, unaweza kusikia maelezo yasishawishi ya majeraha ya mtoto;

(b) **Mabadiliko ya tabia.** Kubadilika kitabia mara nyingi kadri mtoto aliyenyanyaswa anapokuwa mwenye hofu, wasiwasi, huzuni, kutengwa au kuwa mchokozi;

(c) **Kurejea tabia za awali.** Watoto walionyanyaswa wanaweza kuonesha tabia walizokuwa nazo awali (Katika umri wa utoto), kama vile kunyonya kidole gumba, kukojoa kitandani, kuwa na hofu wakati wa usiku, kuogopa wageni. Kwa baadhi ya watoto, hupoteza kumbukumbu ya lugha waliyojifunza au matatizo ya kupoteza kumbukumbu huwaathiri.

(d) **Hofu ya kwenda nyumbani (au shuleni).** Watoto walionyanyaswa wanaweza kuonesha wasiwasi kuhusu kuondoka shuleni au kwenda maeneo ambayo wanaweza kukutana na mtu anayewafanyia vitendo vya unyanyasaji.

(e) **Mabadiliko ya kula.** Msongo wa mawazo, hofu na mashaka ambavyo vimesababishwa na unyanyasaji vinaweza kupelekea mabadiliko ya tabia ya mtoto ya kula, ambayo inaweza kuwa matokeo ya kuongezeka uzito au kupungua uzito.

(f) **Mabadiliko ya kulala.** Watoto walionyanyaswa wanaweza kuona majinamizi au kuwa na changamoto za usingizi, na matokeo yake wanakuwa wamechoka sana.

(g) **Mabadiliko ya kitaaluma na mahudhurio ya shule.** Watoto walionyanyaswa wanaweza kushindwa kuweka mawazo yao yote shuleni au kutokuwepo shuleni mara nyingi, wakati mwingine kutokana na tabia ya watu wazima kujaribu kuficha majeraha ya watoto walionyanyaswa ili mamlaka zisiwaone.

(h) **Kutojitunza au kutojijali.** Watoto walinyanyaswa na kutelekezwa wanaonekana hawatunzwi. Wanaonekana wachafu sana na wana harufu mbaya ya mwili, au hawana mavazi ya kutosha.

(i) **Tabia hatarishi.** Vijana wanaonyanyaswa wanaweza kujihusisha na kazi/vitendo hatarishi kama vile kutumia pombe au madawa ya kulevya au kubeba silaha.

(j) **Tabia ya kingono isiyofaa.** Watoto ambao wameshanyanyaswa kingono wanaweza kuonesha tabia ya kingono iliyokithiri au kutumia lugha ya kingono. Kunaweza kukawa na fedha au zawadi zilizokusanywa na hazina maelezo yoyote, kuvuja damu kwenye uke, majeraha ya viungo vingine vya siri au kuchubuka mkundu, na eneo la uvungu kati ya mapaja, mkundu kuelekea ukeni (Kwa mwanamke) magonjwa ya ngono na mimba.

Ishara moja kwa upekee sio lazima iashirie unyanayasaji wa mtoto na utelekezaji. Lakini lazima ziwape ishara wazazi/walezi na watu wengine ya uwezekano na kuwasaidia kuangalia hatua za kuchukua mbeleni wanapojaribu kusaidia au kuchunguza yaliyomkumba mtoto husika.

**Pia zingatia uwezekano wa kutokea kwa unyanyasaji wa mtoto au utelekezaji iwapo wazazi na walezi;**

* Wanaonesha kugongana, kutoa maelezo yasiyojitosheleza kuhusu majeraha ya mtoto.
* Wakimuelezea mtoto kama “mwovu” au katika namna nyingine iliyo hasi.
* Wanatumia njia za fujo kumpa mtoto nidhamu au kumwadabisha.
* Wana historia ya unyanyasaji kama mtoto
* Wanaonekana tofauti na mtoto
* Wanaonekana kutojali au kuwa nyogovu
* Wana tabia ya ajabu au kuongozwa na hisia
* Mara nyingi hulaumu, kudunisha au kumlaumu mtoto.
* Hamjali mtoto na hukataa kumsaidia mtoto kutatua matatizo yanayomkabili.
* Humkataa mtoto wazi wazi.
* Anatumia pombe au vilevi vingine.
* Kumlinda mtoto isivyo halali au kumzuia mtoto na kumwekea mipaka ya kuonana na watoto wengine, hasa wale wa jinsi yake.
* Ni msiri na hujitenga
* Ana wivu na huwadhibiti mienendo ya wanafamilia.

## **Shughuli ya 6: Muhatasari, maswali ya kuhitimisha na kazi ya kufanya nyumbani**

Muda: Dakika 15

Yaliyomo:

* Toa muhtasari wa ujumbe muhimu kutoka moduli ya 7
* Tathmini/pima uelewa wa washiriki
* Baini kazi ya kufanyia nyumbani

Zana/nyenzo: Chati mgeuzo kutoka shughuli ya 3, 4, 5



* 1. Eleza kwamba kipindi kinaelekea mwisho na kwamba sasa tungependa kurejea kile tulichokizungumza kwa leo.
  2. Waulize washiriki kufikiri kuhusu ujumbe muhimu ambao tumejadili.

Kadri washiriki wa kujitolea wanavyopendekeza ujumbe muhimu, washukuru kwa majibu yao. Kama moja ya jumbe zifutazo hazijatajwa, ziongezee:

* *Unyanyasaji wa mtoto sio sawa kamwe.*
* *Utathibitika ni unyanyasaji,hata kama sio ukatili wa kimwili: Kuna aina 4 za unyanyasaji; kimwili, kihisia, kingono na utelekezaji.*
* *Unyanyasaji wa mtoto husababishwa na watu wanaowafahamu na kuwaamini.*
* *Sio wazazi na walezi wote wanaoweza kufahamu jinsi ya kutunza na kulinda watoto, na hivyo basi wakati mwingine hufanya makosa yanyowadhuru watoto.*
* *Watoto wanaonyanyaswa na kutelekezwa wanaweza kupata majeraha ya papo hapo ya kimwili kama vile kukatwa, michubuko, au kuvunjika mifupa, magonjwa ya ngono, mimba zisizotarajiwa, VVU na vilevile matatizo ya kisaikolojia na kihiasia, kama vile cahangamoto za kutochangamana na wengine, unyogovu au wasiwasi.*
* *Kuna mambo mengi ambayo yanaweza kusababisha unyanyasaji wa mtoto. Sababu hizi mara nyingi ni tata, na hakuna sababu moja au maelezo rahisi.*
* *Hatua ya kwanza ya kuwasaidia watoto aliyenyanyaswa au waliotelekezwa ni kujifunza kutambua ishara za unyanyasaji wa mtoto na utelekezaji.*
  1. Sasa muombe kila mshiriki kufikiri kuhusu maswali haya mawili:
     + *Kitu muhimu ambacho umejifunza leo ni……………?*
     + *Ni mada gani ambayo hukuielewa vizuri?*
  2. Eleza kwamba kila mmoja atachagua baadhi hatua zilizojadiliwa wakati wa moduli hii ambayo wangependa kufanyia kazi nyumbani kabla ya kukutana kipindi kijacho.
  3. Muulize kila mmoja kufikiri hatua moja ambayo wataifanya kuimarisha afya ya akili (Kujithamini) na kujitunza pamoja na watoto wao.

*Toa mifano/toa mawazo mapya ya kazi ya kufanya nyumbani. Kwa mfano, wanaweza kuchagua kuwa na muda na kuhakikisha kwamba nyumba zao ni salama kwa ajili ya watoto, hawatawaacha watoto bila usimamizi wowote, watafuatilia masuala ya iliyoibuliwa na watoto wao, watatatua hali za msongo wa mawazo nyumbani ambazo zinaweza kusababisha madhara kwa watoto, kutumia muda wa kutosha na watoto kuwaelewa na kuwasaidia. Kuzungumza na mtoto wako (Kama amekuwa vya kutosha) kuhusu kujilinda.*

* 1. Muombe kika mmoja aandike kwenye daftari yake kile atakachokifanya na kueleza kwamba tutashirikishana kile ambacho tutakuwa tumefanya katika kipindi kijacho.
  2. Mwisho, mshukuru kila mmoja kwa kuhudhuria. Wakumbushe washiriki kwamba kipindi kijacho tutaangalia *Kuzuia na kukabiliana na unyanyasaji na Utelekezaji wa Mtoto*.
  3. Malizia kwa kutoa pongezi chanya kuhusu jinsi washiriki walivyoshirikisha uzoefu wao, na ujuzi au stadi zilizopo kwenye chumba cha mafunzo.

**Marejeo**

*ACPF, 2014, Africa Report on Violence Against Children*

[**https://www.cdc.gov/violenceprevention/childabuseandneglect/fastfact.html**](https://www.cdc.gov/violenceprevention/childabuseandneglect/fastfact.html)

<https://www.education.sa.gov.au/parenting-and-child-care/parenting/protecting-children-and-young-people-disability/why-children-disability-are-more-vulnerable-abuse-and-neglect>.

<https://www.childtrends.org/>

<https://bettercarenetwork.org/sites/default/files/CRS-REPORT_FINDING-FAMILIES-111617.pdf>

[**https://www.cdc.gov/violenceprevention/childabuseandneglect/fastfact.html**](https://www.cdc.gov/violenceprevention/childabuseandneglect/fastfact.html)

[**https://www.qld.gov.au/community/getting-support-health-social-issue/support-victims-abuse/child-abuse/child-abuse-causes**](https://www.qld.gov.au/community/getting-support-health-social-issue/support-victims-abuse/child-abuse/child-abuse-causes)

[**https://www.childwelfare.gov/pubPDFs/signs.pdf**](https://www.childwelfare.gov/pubPDFs/signs.pdf)