# Moduli ya 8: Kuzuia na Kukabiliana na Unyanyasaji na Utelekezaji wa Mtoto

***Usipoziba ufa, utajenga ukuta – Kinga ni bora kuliko tiba***

**Matini ya utangulizi wa Mwezeshaji.**

Watoto wote wana haki ya kulindwa. Watoto wengi, hata hivyo, wanaendelea kujihusisha na unyanyasaji na utelekezaji kla siku. Unyanyasaji wa mtoto na utelekezaji ni matatizo tata yenye mizizi katika mahusiano na mazingira yasiyo na afya au dhaifu. Matokeo na athari za unyanyasaji na utelekezaji wa mtoto yanaweza kuwa makubwa kama tulivyojifunza katika moduli iliyopita. Kwa nyongeza, athari hizi si kwa kwa mtoto tu, unyanyasaji na utelekezaji pia vina athari kubwa, na pana kwa familia na jamii. Kwa ujumla, ukiukwaji huo huzuia fursa za watoto kuishi, kukua, kuendeleza na kufikia ndoto zao. Lakini inawezekana kupunguza hatari ya unyanyasaji na utelekezaji na program za malezi ni njia muhimu ya kufanya hivyo.

Wazazi, walezi, walimu, majirani, viongozi, wafanyakazi wa kijamii na wafanyakazi wanaolea watoto , wote wanaweza kwapa watoto upendo, matunzo, usalama, mwongozo na ulinzi. Ni jukumu la wote (Jumuishi).

Lengo la kuzuia unyanyasaji na utelekezaji wa mtoto ni kukomesha unyanyasaji usitokee katika sehemu ya kwanza. Kuna hatua kadhaa amabazo wazazi, walezi, walimu, viongozi, taasisi, na jamii wanaweza kuzichukua kwalinda watoto dhidi ya madhara ya kukusudia au kutokusudia. Kwanza, ili mabadiliko ya kweli yatokee, ni muhimu kuelimisha familia, jamii kuhusu dhana ya unyanyasaji wa mtoto na madhara mabaya ya unyanyasaji na utelekezaji. Pili, tunweza kuwasaidia watoto kwa kuwapa msaada ili waweze kuishi katika familia na mazingira yanayotunza na kulinda watoto,kupitia kuzuia vitendo vya unyanyasaji wa mtoto kama vile kusaidia na kukidhi mahitaji ya mtoto, kuendeleza nidhamu chanya na maendeleo yenye afya ya mahusiano ya kifamilia. Tatu, ni muhimu kuwasikiliza na kufanya kazi na watoto kuboresha maisha yao na usalama. Watoto wanapowezeshwa na kuelimishwa, wanweza kujilinda na kuzilinda haki zao. Nne, shule na jamii zinaweza kuchukua nafasi kubwa ya kutambua hatari, kuingilia kabla unyanyasaji haujatokea au kushika kasi, na kutoa msaada wa matunzo kwa watoto na familia. Mwisho, viongozi na taasisi wanaweza kukomesha mila zinazoendekeza unyanyasaji na kuweka sheria na mazoea yanayowalinda watoto dhidi ya madhara.

Wazazi na walezi wanaweza kutaka kuwalinda watoto wao dhidi ya madhara, lakini haiwezekani kuwalinda dhidi ya kila tishio au changamoto zinazowajia, sasa au baadaye. Ni muhimu kusaidia kuimarisha ustahimilivu wa watoto ili waweze kukabiliana na msongo wa mawazo na hali ngumu na kurudi katika hali ya kawaida baada ya kukumbana na magumu.

Watoto walio katika hatari ya kukumbana na unyanyasaji na utelekezaji wa mtoto wanaweza kuwa katika mazingira ya kukumbana na aina nyingine za ukatili, kama vile kushuhudia ukatili nyumbani, kuwa katika hatari ya ukatili katika jamii au shuleni, kuwa katika hatari ya unyonyaji na mengineyo. Aina hizi za ukatili zina hatari zianzofanana; sababu za kiulinzi zianzofanana hupunguza hatari ya ukatili-sababu hizi zinajumuisha:[[1]](#footnote-2)

* Ustahimilivu wa malezi: Kumudu msongo wa mawazo na kufanya kazi vizuri unapokumbana na changamoto, shida na kiwewe.
* Kuunganana kijamii: Mahusiano chanya yanayotoa msaada wa kihisia, taarifa, vifaa na kiroho.
* Maarifa ya malezi na maendeleo ya mtoto: Kuelewa maendeleo ya mtoto na mikakati ya malezi inayosaidia maendeleo ya kimwili, kiutambuzi, lugha, kijamii na kihisia.
* Msaada halisi nyakati za uhitaji: Kupata msaada halisi na huduma zinazosaidia kukabiliana na mahitaji ya familia na kusaidia kupunguza msongo wa mawazo unaosababishwa na changamoto.
* Umahiri wa kihisia na kijamii wa watoto: Mwingiliano au kuchangamana kwa familia na mtoto ambapo kunasaidia watoto kujenga uwezo wa kuwasiliana kwa uwazi, kutambua na kurekebisha hisia zao na kuanzisha na kudumisha mahusiano.

Hii inamaanisha kuwakinga watoto dhidi ya unyanyasaji na utelekezaji wa watoto kunweza pia kuzuia aina nyingine za ukatili. Kuingilia kati kwa umadhubuti ili kuzuia unyanyasaji na utelekezaji wa mtoto katika maisha ya watoto na familia zao ni jukumu la jamii nzima. Katika moduli hii, wazazi na walezi watapata fursa ya kusaidiwa kuimarisha kile wanachokifanya vema katika kukuza usalama, na ustawi wa watoto na familia.

## **Wazazi na walezi watajifunza na kufanya nini katika kipindi hiki?**

Kufikia mwisho wa kipindi hiki, wazazi na walezi wataweza:

1. Kujifunza jinsi ya kuendeleza mazingira na muhusiano salama, yanayomlinda na kumtunza mtoto.
2. Kubaini ulinzi wa mtoto na sababu hatarishi katika mazingira tofauti
3. Kujua hatua ya kuchukua kukiwa na hali kutiliwa shaka ya unyanyasaji wa mtoto.
4. Kukuza stadi zao za kuzungumza na watoto wao kuhusu unyanyasaji na utelekezaji wa mtoto.

**Yaliyomo katika moduli hii**

|  |  |  |
| --- | --- | --- |
| **Shughuli** | **Muda** | **Mbinu** |
| **Kukaribisha na kutambulisha moduli.** | **Dakika 15** |  |
| **Sababu za ulinzi za unyanyasaji na utelekezaji wa mtoto.** | Dakika 30 | Majadiliano ya kikundi |
| **Sababu hatarishi zinazopelekea Unyanyasaji na Utelekezaji wa Mtoto.** | Dakika 15 | Kundi la watu 3 na majadiliano ya kikundi. |
| **Kuimarisha sababu za kiulinzi/kinga** | Dakika 30 | Kazi ya kikundi |
| **Kuzungumza na watoto kuhusu unyanyasaji** | Dakika 45 | Vipindi vya ujuzi |
| **Kukabiliana na Unyanyasaji wa Mtoto** | Dakika 35 | Visa mafunzo na majadiliano ya kikundi |
| **Muhtasari, Maswali ya kuhitimisha na kazi ya kufanya nyumbani.** | Dakika 10 | Majadiliano ya kikundi |
| **Jumla ya saa** | Saa 3 |  |

## **Shughuli ya 1: Kukaribisha na kutambulisha moduli**

Muda: Dakika 15

Yaliyomo:

* Kusalimiana
* Kushirikisha mrejesho wa kazi ya kufanya nyumbani
* Kujifunza kuhusu mada ya leo

Nyenzo: Hakuna



* 1. Mkaribishe tena kila mmoja kwenye kipindi. Thamini kila mmoja kwa kujitoa kuja kwenye kipindi tena.
  2. Mwombe kila mmoja ajitambulishe tena , kwa kutumia moja ya shughuli za ubunifu walizojifunza wakati wa uwezeshaji wa mafunzo.
  3. Eleza kwamba sasa tutatafakari tulichofanya wiki iliyopita, kabla ya kuanza mada mpya ya leo.
  4. Wakumbushe washiriki kwamba katika kipindi kilichopita tulizungumza kuhusu *Kuelewa Unyanyasaji na Utelekezaji wa Mtoto* na pia tuliamua juu ya baadhi ya shughuli za kufanyia nyumbani kwa vitendo.
  5. Waombe washiriki kushirikishana katika mjadala wa pamoja walichoweza kukitekeleza kwa vitendo kwa kipindi kilichopita, watumie dakika tatu.

*Watie moyo washiriki kushirikisha kwa kuwadodosa kwa kina kwa kutumia maswali yafuatayo:*

* *Je, uliweza kutumia muda wa kutosha na mwanao?*
* *Wiki iliyopita ulijifunza kuhusu unyanyasaji wa mtoto, ni kwa jinsi gani imebadilisha jinsi unavyohusiana na mwanao au kumpa mtoto wako nidhamu?*
* *Ulikumbana na changamoto gani?*
* *Umewezaje kuweka mlinganyo wa nafasi ya kuwepo na kuwahudumia watoto (hasa watoto wanapoachwa bila kuhudumiwa kwa muda mrefu wazazi wapokuwa na majukumu yao ya shamba au biashara?)?*
* *How was it when you talked to your child about keeping safe?* 
  1. Baada ya washiriki wote kushirikisha uzoefu wao, mshukuru kila mmoja na uwatie moyo kuendelea kufanyia kazi mbinu hizi.
  2. Uliza kundi kama kuna mwenye maswali yoyote au jambo lolote kuhusu mada iliyojadiliwa kwenye kipindi kilichopita. Kama kuna maswali, fafanua haya, eleza kwamba yatajadiliwa baadaye kwenye mafunzo na uandike swali kwenye karatasi maalumu ya maswali iliyobandikwa ukutani.
  3. Waambie washiriki kwamba leo watajifunza kuhusu jinsi ya kuzuia na kukabiliana na unyanyasaji wa mtoto.
  4. Tambulisha mada ya leo kwa kuelezea ujumbe muhimu ufuatao, kuhakiki kwamba kila mmoja anaelewa:
* *Kila mmoja hunufaika watoto wanapokuwa na mahusiano na mazingira salama, imara na yenye kutunza na kulinda watoto.*
* *Njia bora ya kulinda watoto dhidi ya unyanyasaji na utelekezaji ni kuukomesha katika hatua za mwanzoni.*
* *Mara nyingi watoto huonesha uhimilivu na wanaweza kuyashinda magumu.*
* *Tunaweza kuwa na uvumilivu, lakini watoto wanaokulia kwenye familia zinazowasaidia, kuwatunza na kuwalinda wana fursa zaidi ya kukuza ujasiri na ujuzi ambao unawasaidia kujilinda na kukabiliana na hali ngumu.*
* *Watoto na familia hawawezi kufanya hili peke yao. Ni muhimu sana kwamba wengine wakiwemo walimu, viongozi,taasisi, na jamii pia wanapaswa kuchukua hatua za kuwalinda watoto dhidi ya madhara ya kukusudia na kutokusudia.*
  1. Sasa wakumbushe washiriki juu ya tamko la matunzo salama ambayo taasisi yako imefanya. Kama una sera ya matunzo salama ya taasisi, unaweza kuielezea kwa muhtasari hapa*.*
* *ICS ina sera ya Matunzo salama ambayo inahakikisha waajiriwa wetu wote, wafanyakazi wa kujitolea, wadau, watoa huduma, shughuli na program; i) hawadhuru watoto, vijana au watu wazima walio kwenye makundi hatarishi/maalumu, ii) kwamba hawaweki watoto na watu wazima walio katika mazingira magumu kwenye hatari ya ubaguzi, utelekezaji, madhara na unyanyasaji; na iii) kwamba masuala yoyote ambayo taasisi inalo kuhusu usalama wa watu waliopo kwenye mazingira hatarishi katika jamii wanazofanyia kazi, yanashughulikiwa na kutolewa taarifa kwenye mamlaka zinazohusika. Sera inadokeza pia majukumu ambayo ICS inayo kwa ajili ya kuwalinda waajiriwa/wafanyakazi wake na wafanyakazi wa kujitolea wanapokuwa katika mazingira hatarishi, kwa mfano, wanapokuwa katika hatari ya kudhuriwa au unyanyasaji. ICS ina maafisa maalumu wanaosimamia sera ya matunzo salama ambao wana jukumu la kushughulikia taarifa au masuala, kuhusu ulinzi wa watu waliopo katika mazingira magumu* inavyotakiwa na mujibu wa hatua zilizoainishwa katika sera hii. *Wawezeshaji wa ICS wamefunzwa juu ya matunzo salama ili waweze kufanya kazi kwa maslahi ya watoto na familia zao. Wazazi na walezi wana jukumu la kuibua masuala kuhusu mitazamo na matendo ya wawezeshaji kwa kuzingatia unyanyasaji na utelekezaji wa mtoto. Wanaweza kuzungumza na Afisa wa Ulinzi wa mtoto wa ICS Moureen Ochieng kupitia namba +254 770619678:*
* *Changing the Way We Care xxxxx*

## **Shughuli ya 2: Sababu za ulinzi zinazosaidia kuzuia Unyanyasaji na utelekezaji wa Mtoto**

Muda: Dakika 30

Yaliyomo:

* Jifunze kuhusu sababu zinazosaidia kuzuia unyanyasaji wa mtoto.

Zana/Nyenzo: Chati mgeuzo na kalamu za alama.



* 1. Wakumbushe washiriki kuwa wiki iliyopita tulijadili kuhusu kutambua ishara za onyo za unyanyasaji na utelekezaji wa mtoto. Ni muhimu kufahamu wakati kitu sio sahihi na jinsi unavyoweza kusaidia.
  2. Eleza kwamba pia kuna sababu zinazoweza kuzuia unyanyasaji au utelekezaji. Hizi zinaitwa sababu za kiulinzi. Sababu za kiulinzi ni stadi/ujuzi, hali, au tabia ambazo zinamsaidia mzazi, mtoto, au familia kustawi na kuwafanya wasiwe katika nafasi ya kukumbana na atahari hasi zinazoambatana na hatari na shida*.*
  3. Sababu za kiulinzi hutokea katika ngazi ya mtu binafsi, familia, jumuiya au jamii yote kwa ujumla. Katika shughuli hii tutazungumzia sababu za kiulinzi, zina maana gani na unawezaje kuzibaini na kuziimarisha katika familia yako na jamii.

*Sababu za kiulinzi ni mkusanyiko wa tabia au sifa ambazo hupunguza hatari ya uzoefu mbaya wa utotoni na kuongeza afya na ustawi wa watoto na familia zao. Wazazi na walezi wanapojua sababu hizi, zinaweza kuwasaidia kutambua nguvu au uwezo wa familia na jamii zao na kuchukua hatua za kuziimarisha kwa ajili ya wengine.*

* 1. Weka chati mgeuzo mbili na kalamu za alama sakafuni katikati ya kundi na uwaombe washirki kufikiri na kutafakari juu ya;
* *Sababu za kiulinzi kuanzia ngazi ya mtoto, familia na jamii.*
* *Wanaweza kufanya nini kuziendeleza sababu hizi katika familia au jamii.* 
  1. Uwatie moyo washiriki kutoa maoni kama kundi zima na kuyaandika kwenye karatasi za chati mgeuzo kwa kutumia maneno au picha.
  2. Baada ya dakika 15 funga majadiliano, na ushirikishe kile ambacho washiriki hawakuweza kukijaza kwa kuongozwa na matini ya mwezshaji hapa chini.
  3. Toa muhtasari wa mawazo ya kikundi kwa kushirikisha ujumbe muhimu ufuatao, kuhakiki kuwa kila mmoja ameelewa.
* *Sababu za kiulinzi ni vitu ambavyo husaidia wazazi kutafuta rasilimali, msaada au kuendana na mikakati ambayo inawaruhusu kulea kwa umadhubuti, hata kama wapo kwenye msongo wa mawazo au hali ngumu.*
* *Sababu hizi zinapokuwepo kwenye maisha ya mtoto, mtoto anaweza kujikita kwenye ukuaji na kujisikia vizuri.*
* *Kadri sababu za kiulinzi zinapokuwepo, mtoto hupata nafasi bora ya kukabiliana na hali ngumu.*
* *Watu wavumilivu hupona haraka dhidi ya uzoefu wa maisha ya maumivu, na hata wanaweza kuibuka kutoka kwenye magumu bila kudhuriwa. .*

**Matini ya Mwezeshaji kwa shughuli ya 2**

**Sababu za kiulinzi**

***Katika ngazi ya mtoto***

* Watoto wanapokuwa mahiri kihisia na kijamiii. Hii husaidia kujiweka mbali na hisia za ndani na kuweka alama na kuelewa kwa usahihi hisia tofauti ndani yao na kwa wengine.
* Muunganiko wenye nguvu wa kihisia na mlezi.
* Kujithamini chanya
* Uwezo wa mtoto wa kutambua hatari na kukabili na kutengeneza mahusiano amabyo yana msaada.
* Mahusiano mazuri ya rika
* Mlinganyo kati ya kutafuta msaada na uhuru binafsi wa kujiamulia mambo.
* Afya njema na maendeleo yanayojitosheleza

***Katika ngazi ya malezi au familia***

* Uwezo wa wazazi kushughulikia kimadhubuti msongo wa mawazo, shida au kiwewe (Uhimilivu wa malezi)
* Uhusiano imara kati ya mzazi na mtoto.
* Wazazi na walezi wana maarifa kuhusu maendeleo ya mtoto na unyanyasaji wa mtoto.
* Maarifa mazuri kuhusu malezi na makuzi na ujuzi wa kutunza na kulinda.
* Kujithamini na kujitunza kwa mzazi
* Mshikamano wa familia
* Mahusiano na utendaji mzuri wa familia
* Upatanisho wa mzazi na historia ya utotoni ya unyanyasaji.
* Sheria za kaya na ufuatiliaji wa mtoto.
* Familia zinapokuwa na mahusiano mazuri na marafiki zao, majirani zao na wanajamii wengine.
* Msaada halisi kwa wazazi – Familia zinapojua wapi pa kupata msaada, rasilimali wanazohitaji wakati wa mapambano na msongo wa mawazo.
* Ushiriki wa familia katika imani ya dini.
* Matarajio ya familia ya tabia jamii zinazogusa na kujali wengine.
* Kuwatunza watu wazima nje ya familia, ambao ni mfano wa kuigwa.

***Katika ngazi ya Jamii***

* Muungano na msaada chanya wa kijamii
* Uwezo wa kupata huduma za afya na jamii
* Uwezo wa kupata shule salama, jumuishi na za kumudu ambapo watoto wote wanahimizwa na kusaidiwa kitaaluma na kijamii. Shule nzuri hutengeneza uzoefu, mazingira na mahusiano ambayo yanawezesha watoto kustawi na kugundua uwezo wao

## **Shughuli ya 3: Sababu hatarishi zinazosababisha Unyanysaji na Utelekezaji wa Mtoto**



Muda: Dakika 15

Yaliyomo:

* Kujifunza sababu hatarishi ambazo huchangia unyanyasaji wa mtoto.

Zana/Nyenzo: Hakuna

* 1. Tambulisha shughuli kwa kuelezea washiriki yafuatayo:
* Katika shughuli iliyopita tulijifunza kwamba kuna sababu za kiulinzi ambazo zinaweza kupunguza uwezekano wa watoto kunyanyaswa au kutelekezwa. Hizi zinajumuisha; Uvumilivu wa wazazi, muungano wa kijamii, maarifa ya malezi na makuzi ya watoto na ,maendeleo ya mtoto, msaada halisi katika nyakati za uhitaji na umahiri wa watoto wa kihisia jamii.
* Hata hivyo, kuna matatizo au hali ambazo familia hukumbana nayo ambazo zinaweza kusababisha msongo wa mawazo ambao unaweza kuleta tishio halisi kwa mtoto na ustawi wa familia.
* Sababu za kiulinzi zinaweza kuongoza jitihada za kubaini hatari zinazoweza kuwa vitangulizi vya uwezo wa kulinda familia dhidi ya msongo hatari wa mawazo.
  1. Wagawe washiriki kwenye makundi 3 ya watu 3 na uwaombe kujadili matatizo au hali katika ngazi ya familia au jamii ambayo yanaweza kusababisha msongo wa mawazo kwa familia na ustawi wa mtoto (Dakika tano)
  2. Katika mjadala wa pamoja, waombe washiriki kushirikisha majibu yao. Andika majibu yao kwenye chati mgeuzo. Ongeza hoja kutoka kwenye matini ya mwezeshaji kama hayajatajwa kwenye mjadala.
  3. Toa muhtasari wa kipindi kwa kushirikisha ujumbe muhimu ufuatao, kuhakiki kila mmoja anaelewa

*Umasikini, mila potofu, ukatili wa nyumbani na jamii, unyanyasaji na utelekezaji wa mtoto, kukosa mahitaji msingi, kukosa shule, kutokuwa na makazi, kukosa ajira, kukosa muunganiko wa kijamii, kutokuwa na uhakika wa chakula, na utumiaji mbaya wa madawa, vinaweza kusababisha matatizo na msongo wa mawazo katika familia. Kutoa msaada kwa familia zinazokumbana na hali hizi kunaweza kuimarisha uvumilivu wa familia na kuruhusu familia kustawi hata katika hali hizi ngumu, hivyo kupunguza uwezekano wa unyanyasaji na utelekezaji. Uwezo wa kupata msaada halisi na huduma ambazo hukabili mahitaji ya familia na kusaidia kupunguza msongo wa mawazo unaosababishwa na changamoto hizi ni muhimu.*

**Matini ya mwezeshaji kwa ajili ya shughuli ya 3**

Kumbuka kwamba watoto na familia ni sehemu ya jamii. Watoto na familia wanapopambana, ni wazi kuwa ni kwa sababu ya changamoto wanazokumbana nazo ambazo ni nje ya familia yao wenyewe. Hizi zinaweza kujumuisha:

Ukosefu wa kazi katika maeneo yao, hivyo wazazi na walezi wanashindwa kuwahudumia watoto wao na wanakumbana na msongo wa mawazo.

Mila na vitendo ambavyo ni hatarishi, kama vile mtazamo wa kijinsia ambao unatoa nguvu kwa wanaume kulinganisha na wanaume au ubaguzi dhidi ya watu wenye ulemavu.

Ukosefu wa shule au vituo vya afya katika maeneo husika.

Shinikizo la vyombo vya habari na ushawishi unaoendeleza tabia hatarishi.

Uhitaji wa watoto kwenda kufanya kazi hatarishi na za kinyonyaji (Ajira kwa watoto), kutokuwa na sera za kuzuia hili.

Ukatili wa kijamii na kutokuwa na usalama

Utekelezaji hafifu wa sheria na sera za kuwalinda watoto.

Walimu, watoa huduma za malezi katika taasisi na polisi wasiofunzwa na kusimamiwa vizuri, ambao hawawezi kujua jinsi ya kufanya shule ziwe salama, kuzuia na kukabiliana na ukatili.

Mara nyingi matatizo katika jamii ndio yanasababisha familia zishindwe kuwa na nyumba inayotunza na kusaidia. Lakini matatizo haya yanaweza kuzidisha hatari ndani ya familia kama vile:

Msongo wa mawazo wa kimalezi

Matumizi mabaya ya dawa na ulevi

Mahusiano dhaifu kati ya mzazi na mtoto.

Kuwaacha watoto nyumbani bila uangalizi wowote au kuwaacha chini ya usimamizi wa ndugu zako wadogo.

Ukatili nyumbani – Ukatili wa mwezi wa karibu

Matokeo yanaweza kuwa kwamba watoto pia hukumbana na hatari binafsi, ambazo huwafanya wapate ugumu wa kutafuta msaada

Watoto wanafikiri kwamba ni makosa yao au wanahofu kuwaumiza wengine kama wakiongea.

Watoto hawaaminiki wanapotoa taarifa za unyanyasaji.

* Watoto hawajui kwamba kinachotokea sio sahihi/hakiruhusiwi.

**Shughuli ya 4: Kuimarisha sababu za kiulinzi**

Muda: Dakika 30

Yaliyomo:

* Kujifunza jinsi ya kumarisha sababu za kiulinzi

Zana/Nyenzo: Chati mgeuzo kutoka shughuli ya 2



* 1. Kumbusha na uwaeleze wazazi na walezi kwamba unyanyasaji na utelekezaji wa mtoto unatokea katika mazingira tofauti (Nyumbani, shuleni, jamii, taasisi za kutunza watoto, taasisi za kiimani/dini n.k)
  2. Onesha chati mgeuzo ya shughuli ya 2 ili washiriki waweze kukumbushwa majadiliano yao juu ya sababu za kiulinzi katika ngazi mbalimbali.
  3. Gawa wazazi katika makundi manne. Kwa kila kundi, wape mazingira (Nyumbani, shuleni, jamii, katika vituo au taasisi za kulelea watoto). Omba kila kundi kuchagua kiongozi.
  4. Waombe wajadili na kuandika mambo yanayoweza kufanywa kwa vitendo (Katika maeneo/mazingira iwe nyumbani, shuleni, katika vituo au taasisi za kulelea watoto, au jamii) kuimarisha sababu za kiulinzi na kupunguza hatari ya madhara yaliyojadiliwa katika shughuli namab 3 hapo juu? (Dakika 7)

*Wadodose washiriki wajadili kiuhalisia mambo wanayoweza kufanya kivitendo kuzifanya nyumba zao, au jamii kuwa salama zaidi kwa ajili ya watoto, kwa mfano, kusafisha vichaka ambavyo vinapelekea shule au jamii kuwa nzuri, kuhimiza walezi kuhudhuria vipindi vya malezi na makuzi, kuteua mwanakikundi mwenzao kujiunga na nyumba kumi au kuwa na mikutano ya nyumba kumi, kuhakikisha kwamba watoto wanasajiliwa na kupata vyeti vya kuzaliwa, kupata ushauri na msaada kutoka kwa wafanyakazi wa kijamii kama wakiwa katika hali ya shida, kutumia muda wa kutosha na watoto wao, Kubaini mahitaji ya familia na kutafuta msaada wa awali kutoka wafanyakazi wa afaya na wa jamii, kutatua hali za msongo wa mawazo nyumbani, kuwahimiza walezi kujisikia faraja kuzungumzia mafadhaiko kama vile migogoro, ugonjwa, fedha, hali ya makazi, na hatia. Kujifunza kuhusu tabia ya mtenda ukatili/unyanyasaji/utelekezaji, kuzungumza na watoto jinsi ya kukabiliana na msongo wa mawazo, kujenga hali ya kujithamini ya mtoto wangu, kujifunza kuhusu sababu za unyanyasaji wa mtoto,athari, ishara za mtenda ukatili/unyanyasaji/utelekezaji. Nitawalinda wengine kwa kutoa taarifa za unyanyasaji, kufanya kazi na walimu kuhakikisha shule ni salama, kuendeleza utunzaji wa familia.*

* 1. Baada ya majadiliano ya vikundi, warudishe pamoja wazazi na walezi wote. Omba kila kundi kuwasilisha majadiliano yao, (Dakika 5 kila kundi).
  2. **Baada ya kila kundi kuwasilisha, waruhusu washirki amabo hawakua kwenye kundi kuongezea hoja.
  3. Toa muhtasari wa shughuli kwa kuongezea hoja iliyoachwa wakati wa majadiliano kwa kutumia matini ya mwezeshaji hapa chini.
  4. Washukuru washiriki kwa kuwasilisha

Kumbuka kama mwezeshaji ulifunzwa juu ya ulinzi/matunzo salama na unaweza kutambua kwamba unahitaji kufuatilia baadhi ya masuala kutegemea na maswali ambayo yanaulizwa na kundi. Kwa hali hii unahitajika kufuatilia na kutoa taarifa ya unyanyasaji unaoshukiwa kama watu wengine wenye weledi kama vile mfanyakazi wa jamii, mwalimu, mfanyakazi wa huduma za afya au anayehudumia watoto. Wasaidie washiriki wajue hili wakati ukichukua tahadhari kwamba hili haliwakatishi tamaa ya kuzungumzia, hasa maizngira ambayo kuna kushuku bkatika kundi. Usiruhusu umbea. Fuatilia masuala yaliyoibuliwa! Toa taarifa yoyote inayoshukiwa au jambo lolote kwa mtu anayehusika ofisini. designated person at the office.

**Matini ya Mwezeshaji shughuli ya 4**

Mawazo ya vitendo yatategemea muktadha wa mahali husika, lakini yafuatayo ni baadhi ya mawazo ya kuzingatia:

Familia:

Msaada wa stadi za malezi na makuzi bora ya mtoto

Mawasiliano ya wazi muda wote, kurahisisha kuzungumzia mada nyeti

Kuwapa watoto taarifa zinazoendana na umri wao kuhusu hatari za unyanyasaji

Fursa za uwezeshaji wa kiuchumi.

Kuwaacha watoto chini uangalizi wa mtu mzima anayehusika au ndugu wakubwa.

Shuleni:

Mawasiliano bora kati ya watoto, walimu na wazazi.

Watu wazima wa kutosha waliofunzwa darasani.

Kutovumilia ukatili unaofanywa na mwalimu (Adhabu ya viboko)

Jamii:

Kutoa elimu ya ulinzi wa mtoto

Msaada wa kiuchumi na kimaendeleo kwa familia

Mafunzo kwa viongozi wa jamii kuhusu ulinzi wa mtoto

Msaada bora kutoka kwenye huduma za jamii na asasi za kiraia, kuwezesha utoaji taarifa wa kesi za unyanyasaji kwa urahisi.

Taasisi za kutunza Watoto/Taasisi za Elimu ya awali:

Mafunzo ya matunzo salama

Ufuatiliaji kutoka kwa wanajamii

Mawasiliano ya kila mara na familia

Kama Mwezeshaji, kugundua kwamba kumekuwa na tukio au unyanyasaji na /au utelekezaji miongoni mwa watoto au vijana katika unagalizi wako inaweza kufadhaisha sana. Mafunzo ya matunzo salama uliyoyapata yanakupa mwongozo wa hatua ya kuchukua, kukwezesha na ujuzi na maarifa unayohitaji ili kutoa taarifa ya unyanyasaji na utelekezaji kwa namna inayotakiwa.

Wasisitize washiriki kwamba mafunzo ya matunzo salama ni lazima kwa wafanyakazi wote, wafanyakazi wa kijamii, wawezeshaji wa malezi na makuzi, walimu wa shule, watoa huduma, walezi katika taasisi za kulelela watoto kuhakikisha kwamba kila mmoja anafanya kazi kwa maslahi bora ya watoto na kwapa ujuzi au stadi na maarifa wanayohitaji ili kutoa taarifa za ukatili na unyanyasaji inavyotakiwa.

**Kama wazazi na walezi;**

* Jifunze ukweli na kuelewa hatari. Pia wawezeshe watoto wako kujua haya.
* Punguza fursa– usiwaache watoto wako bila usimamizi na mara zote ujue mahali watoto wako walipo. Zungumza na watoto wako kuhusu hali hatarishi na tabia zenye mashaka.
* Zungumza kuhusu unyanyasaji– wafundishe watoto wako miguso mizuri na miguso mibaya.
* Jifunze ishara za tahadhari
* Tengeneza mpango– utakabiliana vipi na hali ikiwa kesi ya unyanyasaji inashukiwa au kutolewa taarifa. Waambie watoto wako nini cha kufanya. Mazoezi zaidi yanahitajika katika vipindi vinavyofuata.
* Fanyia kazi mashaka yako– Amini hisi zako
* Waruhusu watoto wako kwasilisha na kuonesha hisia – Tumia muda wako wa kutosha kukaa na watoto wako, fikika, kabiliana na kutohukumu.

**Shughuli ya 5: Kuzungumza na watoto kuhusu Unyanyasaji**



Muda: Dakika 45

Yaliyomo:

* Jizoeze kuongea na watoto kuhusu unyanyasaji

Zana/Nyenzo: Kadi za hisia

**Zoezi la 1: Majadiliano ya jumla kuhusu unyanyasaji na utelekezaji – Dakika 25**

* 1. Tambulisha kipindi kwa kuwaeleza wazazi kwamba ni muhimu kuzungumza na mtoto kuhusu unyanyasaji ili kuepuka hali za unyanysaji au kwaandaa kukabiliana na hali ya unyanyasaji. Katika hali nyingi, watoto watazungumza kuhusu unyanyasaji na watu walio karibu nao. Hii inasisitiza uhitaji wa walezi kutumia muda/kuwasiliana na watoto wao.
* *Ni muhimu kwa watoto kuelewa haki zao, unyanyasaji ni nini na nini cha kufanya kama unyanyasaji ukitokea. Lakini ni muhimu mara nyingi kuanza na majadiliano ya jumla. Lazima mtu azingatie umri wa mtoto na kiwango cha maendeleo ya kihisia.*
* *Muda sahihi na mazingira ni muhimu. Chagua muda uliotulia na binafsi kuzungumza na watoto, Ni muhimu pia kuwa tayari na taarifa sahihi za kutoa. Wakumbushe wazazi juu ya moduli ya mawasiliano na mahususi walichojifunza kuhusu kuzungumza na watoto.* 
  1. Washirikishe wazazi na mifano ifuatayo ya jinsi kuanza majadiliano ya jumla juu ya unyanyasaji wa mtoto na utelekezaji.

*Jukumu langu kama mzazi (mwalimu) ni kukulinda na kukutunza. Hivyo, kama mtu akifanya kitu chochote ambacho kitakufanya usijisikie salama au ujisikie mwenye hofu au akikugusa, ni sawa, niambie. Nini kinakufanya ujisikie mwenye furaha hapa nyumbani? (au shuleni? Kuna chochote au mtu yoyote anayekufanya ujisikie mwenye hofu au usijisikie salama? Unaweza kuniambia zaidi?*

*Jisikie kama unafundisha – hali ambapo watoto wanakuuliza kuhusu unyanyasaji. Tumia dakika hizi kushirikisha zaidi na kugundua ambacho watoto wako wanakifahamu na kwa nini ni wadadisi. Kwa mfano, mtoto anweza kukuuliza– watoto wanatokea wapi? Walezi wengi huwa wanaona aibu kuendelea na majadiliano haya.*

*Wafundishe kuhusu tofauti kati ya tabia binafsi na ya wazi. Jibu kwa utulivu na epuka kutumia maneno amabyo yanaweza kumuaibisha mtoto wako, kama vile “mbaya” au “mtukutu.” Kama mwanao akiona aibu , anaonekana kama hataki kuzungumza na wewe kama una maswali kuhusu ngono au mwili wake.*

*“Huu ni uke /uume wako. Ni sehemu za siri. Unaiitaje kwa lugha yenu? Ni sawa kuniambia au kumwambia mtu kama akigusa sehemu zako za siri? Watu wazima hawahitaji kuwagusa watoto sehemu za siri vinginevyo iwe ni kwa sababu za kiafya au usafi kama vile kmuogesha au hospitalini. Ni sehemu gani nyingine za mwili wako amabzo mtu hatakiwi kuzishika? Zingatia kwamba ni muhimu kwafundisha watoto majina halisi ya sehemu za mwili wao ili wawe na lugha ya kuuliza maswali na kuelezea mtazamo wao kuhusu sehemu hizo za mwili. Kuwa na uhakika wa kufafanua hali ambazo sehemu zao siri zinaweza kuonekana na kushikwa na watu wazima wanaoaminika.*

*Ongea kwa uwazi kuhusu ngono na unyanyasaji wa kingono kwafundisha watoto kwamba mada hizi hazihitaji kuwa “siri.”*

***Wawezeshe watoto kufahamu;***

* *Ni kosa kwa wanafamilia, mashangazi/mama mkubwa, mjomba/baba mkubwa, majirani, walimu viongozi au watoto wengine kufanya vitu ambavyo vinadhuru, vinatia hofu, au kuwafanya watoto wajisikie vibaya kuhusu wenyewe. Wazazi, watu wazima au watoto wengine wanapodhuru watoto, unaitwa unyanyasaji.*
* *Hofia, kumbuka unyanyasaji unaweza kutokea sehemu yoyote, nyumbani, uwanjani, safari ya kwenda na kutoka shule,sokoni au kanisani/msikitini.*
* *Be aware of your surroundings and report any suspicious activity or persons*
* *Sehemu za siri ni siri,*
* *Mwili wangu ni mali yangu*
* *Hapana ina maana hapana*
* *Watu wanaonyanyasa watoto kingono huanza kwa kuwa marafiki wao kwa kuwapa vitu vidogo au zawadi kama pipi, keki, soda kuwashawishi kwamba ni watu wazuri. Watoto wanapoanza kuwaamini, huwanyanyasa.*
* *Ni sawa kuzungumzia siri zianzonikasirisha*
* *Unaponyanyaswa au unapojisikia haupo salama , ni sahihi kutafuta msaada kutoka kwa mtu unayemwamini. Usinyamaze kimya.*
* *Zungumza, kwa sababu baadhi watakusikiliza na kuchukua hatua. Wazazi na walezi wanahitaji kuwa makini na ishara ambazo zipo tangu watoto wadogo wanawasilisha kupitia tabia. Kama watoto wakiweza kuzungumza, kutumia muda wa kutosha na unaofaa na watoto ni muhimu.*
* *Kunyanyaswa kingono sio kosa la mtoto. Mtoto hafanyi kosa. Toa taarifa*
* *Ukatili dhidi ya watoto unaweza kukomeshwa.*
* *Unaponyanyaswa au mtu unayemfahamu amenyanyaswa, jambo la kwanza kukumbuka ni kwamba sio kosa lako, haijalishi nini. Haikufanyi uwe mtu mbayana hustahili kutendewa hivyo. Mara nyingi mnyanyasaji anawajibika kwa unyanyasaji aliofanya..*
* *Mtoto manusura wa unyanyasaji wa kingono asinawe au kubadilisha nguo alizokuwa amevaa wakati anyanyaswa. Kunawa na kubadilisha nguo kabla ya kwenda hospitali au polisi inaharibu ushahidi amabo utatumika kumtia hatiani mtenda ukatili mbele ya sheria. .*
* *Ikitokea unajisi/kulawitiwa, lazima mtoto apelekwe kituo cha afya ndani ya saa 72 za tukio to kuhifadhi ushahidi na kuwalinda watoto dhidi ya mimba zisizotarajiwa, maambukizi ya ngono, yakijumuisha VVU.*
* *Watoto wanaweza kupiga simu namba ya serikali 116 bure amabpo watoto wanaweza kutoa taarifa ya unyanyasaji. Unapopiga, utapokea usaidizi au msaada na mwongozo wa lazima wa jinsi ya kushughulikia hali yako.*

*Wafundishe watoto mipaka na uwaambie kwamba ni sawa kwa wao kusema “hapana” ikama wanajisikia kitu kinawafanya wasjisikie furaha.* *Watie moyo watoto wawaamini wanaoishi nao. Miguso ya bahati mbaya ni mbinu zinazotumiwa na watenda ukatili kujaribu au kuvuruga mipaka kwa 100. Watoto wanahitaji kujua kwamba hata Kama mtu au vitendo vya mtoto mwingine havionekani kuleta 100 Ni vya kukusudia, wanaweza na wazungumze na wewe au mtu mzima anayeaminika.*

* 1. Alika jozi tatu za washiriki wa kujitolea kufanya igizo dhima kuonesha jinsi wanavyoweza kuongea na watoto wao kuhusu unyanyasaji. Kila jozi inapaswa kuigiza kama mtu mzima na mtoto. Ipe kila jozi mtoto wa umri tofauti: mtoto wa miaka 2–3, mtoto wa umri wa kati na kijana balehe. Washirikishe kisa kifuatacho kama mfano wa igizo dhima lao.

*Mama/Baba – unyanyasaji ni nini? Nilisikia watu wakizungumza shuleni kuwa Susan alinyanyaswa.*

* 1. Wape washiriki wa kujitolea dakika 5 za kujiandaa na dakika 5 kwa kila jozi kufanya uwasilishaji.
  2. Washukuru washiriki kwa kushirikishana na utambulishe zoezi jipya.

Matini ya Mwezeshaji

Watoto wanahitaji taarifa sahihi kuhusu unyanyasaji kulingana na umri wao na ujasiri ambao watu wazima wanajua watawasaidia.

Wakumbushe washiriki kuhusu zoezi la hisia – watoto wanaweza washindwe kwasilisha vizuri hivyo unaweza kuwasiadia kuweka alama kwenye hisia zao kwa kutumia kadi. Wafundishe kubaini na kushirikisha wnapojisikia huzuni, hofu au hasira.

Wakumbushe washiriki kuhusu walichojifunza kwenye moduli ya 8 kuhusu anyefanya unyanyasaji wa watoto na ishara za kuangalia. Yoyote anaweza kuwa mnyanyasaji. Kwa kawaida watoto ni wadadisi kuhusu ngono na mabadiliko ya miili yao. Wazazi/walezi wanahitaji kumchunguza mtu yoyote ambaye watoto hawataki kumuona, mtu mwenye maslahi na watoto wao isivyo kawaida, mtu mwenye upendo wa wazi na mtoto wako na watu wazima ambao mara nyingi huwaletea watoto wao zawadi za pekee.

**Zoezi la 2: Nini cha kufanya kama mtoto akikuambia kuwa amenyanyaswa au kesi iliyotolewa taarifa (Dakika 20)**

* 1. Tambulisha zoezi kwa kukazia kuwa uamuzi unaofaa utakuwa umefanywa kutemea na aina au tabia ya unyanyasaji na uhusiano kati ya mtoto na mtenda unyanyasaji anayeshukiwa. Kanuni inayoongoza katika kukabiliana na unyanyasaji wowote wa mtoto ni kwamba usalama na ustawi wa mtoto uwe wa kwanza/kipaumbele. Hakuna mtoto anayepaswa kuwekwa hatarini kwa hatua yoyote itakayochukuliwa na huyo mtu.
  2. Washirikishe wazazi kwa mifano ifuatayo ya jinsi wanavyoweza kukabiliana na unyanyasaji wa mtoto;
* *Jibu kwa utulivu : Kwa mfano, usiseme “kwanini hukuniambia mapema,hii ni hatari” lakini unaweza kusema “Wewe ni jasiri. Asante kwa kunishirikisha, unaweza kunieleza zaidi?”. Kama inawezekana, mzazi /mlezi anukuu kwa maandishi yote anayosema mtoto.*
* *Mhakikishie tena mtoto kuwa wapo sahihi kukueleza kuhusu unyanyasaji lakini usiahidi usiri kwa kuwa unweza kuhitaji kupeleka shauri hili mbele. Taarifa zote ziwe siri na zitolewe tu kwa watu sahihi wanaohusika na ulinzi wa mtoto. Mfano wa kipi cha kusema “Siwezi kuahidi sitosema, lakini naweza kuahidi kuwa nitafanya ninachoweza kukusaidia. Tuzungumze kuhusu kinachokusumbua. Nataka kusaidia.”*
* *Chukua kile kinachosemwa kwa uzito, hata kama ni ngumu kuamini au hata kama unahisi uhakika kuwa inahusisha mtu asiye na madhara.*
* *Kuwa mvumilivu: Hii italeta changamoto kama una mashaka kuhusu mtoto. Unaweza kuuliza kuhusu hali katika njia ya kawaida,na anaweza asijibu kwa muda huo. Kuwa makini kwa jibu baada ya muda unapouliza kuhusu hicho kitu.*
* *Mhakikishie tena mtoto kuwa kama mtu akimgusa isivyotakiwa, sio kosa Lake Kamwe; hapaswi kulaumiwa na kwamba alifanya kitu sahihi kwa kutoa taarifa.*
* *Epuka kuongoza maswali*
* *Hakikisha usalama wa mtoto na utoe huduma za matibabu kwa haraka kama inahitajika.*
* *Usiongee na mnyanyasaji anayeshukiwa.*
* *Usichelewe, rekodi na utoe taarifa kwa viongozi wa kijiji /kituo cha polisi. Kwa kesi za unyanyasaji wa kingono ni muhimu kutoa taarifa kwenye kituo cha afya kwanza na kasha kituo polisi mara moja ndani ya saa 24.*
* *Mueleze mtoto utakachokifanya baadaye*
* *Ni muhimu kutomhimiza au kumwongoza mtoto kwenye majadiliano. Kwa mfano:*

***Epuka:*** *kupendekeza**kuwa kitu kilitendeka. Mfano, “Alifanya hivyo, sivyo?” Badala yake unaweza kusema ‘’Tuzungumze kitu kinachokusumbua. Nataka kusaidia.” Alifanya nini?*

***Epuka:*** *Kuuliza maswali mara kwa mara– itaeleweka kwa mtoto kuwa kuna tatizo, ili hali hakuna kilichotendeka.*

***Epuka:*** *kusema maneno ambayo hawajasema au kupendekeza nani, wakati gani, au wapi huenda kitu kilitendeka.*

* 1. Alika jozi tatu mpya za washiriki wa kujitolea kufanya igizo dhima kuonesha jinsi wanweza kukabiliana mtoto wake akiwa ametoa taarifa ya unyanyasaji. Kila jozi lazima icheze igizo dhima kama mtu mzima na mtoto. Ipe kila jozi ya washiriki mtoto wa umri tofauti: mtoto mdogo mwenye umri 2‒3, mtoto mwenye umri wa kati, na kijana balehe. Washirikishe kisa kifuatacho kama mwongozo wa igizo dhima lao.

*Mama /Baba – jana mjomba alininunulia pipi tena. Aliniambia mimi mpwa wake anipendaye sana. Hata hivyo sitaki kumuonesha sehemu zangu za siri tena, kwa sababu zinauma kila wakati anapozishika.*

* 1. Wape washiriki wa kujitolea dakika 5 kujiandaa na dakika 5 kwa kila jozi kufanya uwasilishaji.
  2. Washukuru washiriki kwa kushirikisha walichoandaa.

**Dondoo za nyongeza za kuzungumza na watoto kuhusu unyanyasaji**

|  |  |
| --- | --- |
| **Ambacho sio cha kusema** | **Nini cha kusema (Badala yake)** |
| “Usiruhusu mtu yoyote aguse sehemu zako za siri.” - AU - “Mtu yoyote asiguze sehemu zako za siri kamwe. | “Kama mtu yoyote akigusa sehemu zako siri, ni SAWA kuniambia.” - AU - “Mara zote ni SAWA kusema kama mtu akigusa sehemu zako za siri.” |
| “Mtu yoyote amekugusa” - AU - “Mtu yoyote amekugusa huko chini?” | “Kuna kitu chochote kinachokusumbua?” - AU - “Uko sawa?” - AU - “Je, mtu yoyote amefanya chochote ambacho kinakupa mashaka au kinakuchanganya?” |
| “Nakuahidi sitamweleza yoyote.” | “Siwezi kuahidi kuwa sitasema, lakini naweza kuahidi kuwa nitafanya ninachoweza kukusaidia. Tuzungumze kuhusu kinachokusumbua. Nataka kusaidia.” |
| “Nitamuua yoyote anayekushika sehemu zako za siri. | “Kazi yangu kama mama yako (au baba) ni kukulinda na kukutunza. Kwa kuwa sipo muda wote, siwezi kuja kinachotokea mara zote. Hivyo. Kama mtu yoyote akifanya kitu ambacho kinakufanya ujisikie kuchangamka au kuogopa au kukushika, ni sawa kunieleza. |

**Shughuli ya 6: Kukabiliana na Unyanyasaji na Utelekezaji wa Mtoto**



Muda: Dakika 35

Yaliyomo:

* Kujifunza namna ya kukabiliana na kutoa taarifa za kesi za unyanyasaji
* Kubaini wapi pa kutafuta msaada
* Nyenzo:Mfumo/Itifaki ya kutoa taarifa, Kisa mafunzo cha Jacob

**Zoezi la 1: Kubaini vikwazo vya kutoa taarifa (Dakika 10)**

* 1. Tambulisha shughuli kwa kutambua kwamba japokuwa tumezungumzia umuhimu wa kufanya nyumba zetu kwa salama na kuzungumza na watoto kuhusu unyanyasaji, , kuna hali au matukio ambapo baadhi ya watoto bado wataendelea kunyanyaswa na kwamba kesi nyingi za unyanyasaji na utelekezaji wa mtoto hazitolewi taarifa. Kama kesi hazitolewi taarifa, hakuna hatua inayoweza kuchukuliwa na mtoto ataendelea kuumia. Ukosefu wa kutoa taarifa unatokea kutokana sababu nyingi.
  2. Waulize wazazi watafakari kwa nini kesi nyingi za unyanyasaji wa mtoto hazitolewi taarifa kwa kwa kutumia swali lifuatalo la muongozo:

*Nini kinazuia watoto kutoa taarifa za unyanyasaji na watu wazima kushindwa kuchukua hatua au kutoa taarifa za unyanyasaji?*

* 1. Waulize watoe mapendekezo kama kundi na kuandika mapendekezo kwenye chati mgeuzo.
  2. Washukuru washiriki kwa kushirikiksha na utoe muhtasari wa shughuli kwa kuongeza hoja kutoka kwenye matini yafuatayo hapa chini
* *Watoto wanatakiwa kushinda vikwazo vingi kabla ya kuweza kumwambia mtu yoyote kuhus unyanyasaji. Punde wanaposema au kutoa taarifa, watu wanaowaambia pia wanapswa kushinda vikwazo, baadhi ya vikwazo hapo juu kabla ya kuchukua hatua inayotakiwa.*
* *Baadhi ya sababu kwanini watoto au watu wazima hawatoi taarifa za unyanyasaji zinajumuisha*:
* *Kushindwa kutambua unyanyasaji na utelekezaji wa mtoto kama tatizo*
* *Ukosefu wa maarifa juu ya ishara za kuonya au viashiria vya unyanyasaji*
* *Mashaka /Kutoamini mahali pa ktolea taarifa na hatua za utoaji taarifa.*
* *Hofu ya matokeo ya kutoa taarifa*
* *Kama taarifa zilitolewa kabla hazijafuatiliwa au kufanyiwa kazi baada ya kutoa taarifa. Hii huwakatisha wengine tamaa ya kutoa taarifa.*
* *Mitazamo hasi ya matokeo ya kutoa taarifa (Itawaweka watoto hatarini, inaweza kusababisha kuvunjika kwa familia)*
* *Hawana uhakika na matokeo.*
* *Mtoa taarifa ana mashaka ya kutokuwa sahihi au hofu kuchukuliwa hatua za kisheria kama unyanyasaji haukutendeka.*
* *Wahanga wanaweza kutishwa na mtenda unyanyasaji*
* *Hisia za aibui au hatia au kudhalilika*
* *Mtenda unyanyasaji anayeshukiwa anaweza kuwa mtu anayeheshimiwa au kiongozi katika jamii au anaweza kuchukuliwa kama asiye na madhara.* 
  1. Sasa tambulisha shughuli ya pili

**Zoezi la 2: Nini, wapi, jinsi gani ya kutoa taarifa ya unyanyasaji (Dakika 15)**

* Tambulisha shughuli kwa kudokeza kuwa kila mmoja ana jukumu la kufanya katika kuwalinda watoto. Kesi zote za unyanyasaji, zinazoshukiwa au zilizothibitishwa lazima zikabiliwe. Kama una hisia kwamba kitu hakipo sawa, lazima kitolewe taarifa. Mtu hapaswi kuwa na mashaka kuhusu kama mtoto ananyanyaswa au la. Maafisa wa Ulinzi wa Mtoto (polisi, maafisa watoto, wafanyakazi wa jamii, watoa huduma za afya) watakuwa na jukumu la kuchunguza /kupeleleza zaidi na kupendekeza hatua zinazostahili.
  1. Tambulisha tena kisa cha Jacob kutoka moduli ya 7

**Kisa mafunzo cha Jacob**

*Jacob alipojiunga na darasa la kwanza katika shule ya msingi Biki, alikuwa nadhifu, mwenye furaha na mwanafunzi aliyefanya vizuri kitaaluma shuleni. Mara nyingi alikuwa miongoni mwa wanafunzi walioshika nafasi tano za juu darasani. Lakini alipojiunga na darasa la tatu, mwalimu wake aligundua kuwa mwenendo wake wa kitaaluma shuleni umeshuka. Alianza kutengwa Na watoto wengine, alikuwa Na nguo zilzochanika, hakuwa hata na viatu na miguu yake ililiwa na funza. Alirudishwa nyumbani mara mbili kwa kukosa karo (ada) ya shule. Mwanzoni, mwalimu alipuuza ile hali mapaka siku moja alipoona alama kwenye mkono wa kulia wa Jacob. Mwalimu alimuita Jacob majira ya mchana na kumuuliza alikuwa na tatizo gani. Jacob alimwambia Mwalimu kwamba tangu baba yake alipopoteza kazi yake, amekuwa akinywa pombe sana, akirudi nyumbani akiwa amechelewa usiku na kumwamsha yeye na wadogo zake wanne. Anawalazimisha kusikiliza hadithi zake kwa masaa 2 wakti wa usiku; huwachapa watoto wote; anawaita majina na kuwaambia ni wapumbavu kama mama yao. Hata hivi karibuni alikamatwa akijaribu kulala na mdogo wake wa kike Jackline. Kwa sababu Jacob alimweleza Mwalimu kwamba anapanaga kutoroka nyumbani na wakati mwingine hulazimishwa kuomba fedha kwa ajili ya chakula na kwenda soko la mtaani kwao.*

* 1. Waombe washiriki kutafakari juu ya kisa mafunzo kama kikundi kwa kuongozwa na maswali yafuatayo;
* *Je, ipi njia inayofaa kukabiliana na unyanyasaji?*
* *Nani anapswa kuchukua hatua? Nani anapaswa kutoa tarifa?*
* *Wapi pa kutolea taarifa ya kesi ya unyanyasaji?* 
  1. Washukuru washiriki kwa kushirikishana, toa muhtasari wa shughuli kwa kutoa mwongozo wa utoaji taarifa hapa chini;

*Namba ya kumsaidia mtoto (116) ni namba ya dharura ya umma inayopatikana kwa saa 24 kwa ajili ya kutolea taarifa za matukio ya watoto wanaohitaji msaada wa matunzo ana ulinzi. Huduma ya simu pia inawaunganisha wenye uhitaji wa matunzo na ulinzi na huduma muhimu na rasilimali.*

*Mtu yoyote mwenye sababu za kuamini kwamba mtoto ananyanyaswa au anatelekezwa (Au amekwishanyanyaswa na kutelekezwa) anapaswa kutoa taarifa kwenye namba ya msaada kwa mtoto au kwenda maeneo yafuatayo kwa ajili ya kuchukua hatua;*

* *Kiongozi wa Kijiji*
* *Kituo cha polisi kilichopo eneo husika*
* *Maafisa wa watoto kutoka idara za huduma za watoto*
* *Kama unafikiri mtoto yupo katika hatari ya haraka, wasiliana na kiongozi wa kijiji au polisi aliyepo kituoni.*
* *Watoto ambao wamenyanyaswa kingono na kimwili lazima waripoti kituo cha afya ndani ya saa 24 kwa ajili ya vipimo vya afya na kuandaa ushahidi.*

*Kumbuka kama una maswali au huna uhakika kama ishara unazoziona ni sababu za tatizo, pigia idara ya huduma za watoto kupitia namba xxxxx na wafanyakazi wanweza kukusaidia kunga'mua kama mtoto anaweza kuwa hatarini. Unaweza pia kuwasiliana na mwezeshaji wa malezi kupitia namba xxx.*

*Hupaswi kuwa na mashaka kuwa unyanyasaji unatokea. Kila mashaka yanachukuliwa kwa uzito na kuripotiwa. Taarifa inapotolewa, wataalamu watapima au kutathmini tukio au kesi kuona hatua inayofuata.*

*Ni jukumu la watto huduma (Mwezeshaji) amabye anashuku unyanyasaji wa mtoto, au kwa yoyote aliyejua, kutoa taarifa. Mtoa huduma hahitaji taarifa kutoka kwenye taasisi au wazazi/walezi ili kutoa taarifa.*

*Haijalishi kama unafikiri mtu mwingine anatoa taarifa ya kinachotokea; bado inakulazimu utoe taarifa.*

*Kesib zote lazima ziripotiwe chini ya saa 24. Kwa kesi ya unajisi au ulawiti, mtoto lazima apelekwe kwenye kituo cha afya ndani ya saa 72 tangu kutokea kwa tukio ili kuhifadhi ushahidi na kuwalinda watoto dhidi ya mimba zisizotarajiwa, maambulizi ya magonjwa ya ngono, yakijumuisha VVU.*

*Kesi za unyanyasaji wa kingono zinazowasilishwa baada ya saa 72 lazima zitolewe kwa kuzingatia vipimo vya baada ya kubakwa, isipokuwa dawa za kuzuia VVU kwenye kituo cha afya.*

*Punde unapotoa taarifa, hupaswi kumjulisha au kujadili tukio linaloshukiwa na mkosaji anayeshukiwa.*

*Watoa huduma wote wa ulinzi wa mtoto lazima wazingatie usiri wanposhughulikia kesi kwa kuwahusisha watoto lakini kuhakikisha hatua madhubuti inachukuliwa katika kila kesi, kunaweza kuwa ushirikishaji wa pamoja wa taarifa sahihi kati ya mamlaka na wato huduma wanaohusika na upelelezi na michakato ya matibabu.*

*Upelelezi wa unyanyasaji wa mtoto mara nyingi hutokea sambamba na uchunguzi wa polisi na wa afya. Hapa, kushauriana (kufikilizana) ushirikiano na kushirikishana taarifa miongoni mwa wote wanaohusika kwenye upelelezi, ni muhimu.*

* 1. Sasa tambulisha zoezi la tatu

**Zoezi la 3: Kubaini sehemu salama za kutolea taarifa na kutafuta msaada (Dakika 10)**

Tambulisha shughuli kwa kukazia kwamba ni muhimu kwa kila kundi rika la mzazi kubaini watoa huduma waliopo kwenye maeneo husika na wadau katika jamii yao. Taarifa hizi zitawasaidia wazazi na walezi kuzungumza na watoto wao kuhusu kutafuta sehemu salamu za kuzungumza na ambapo wanaweza kutoa taarifa na kupata msaada. Kufahamu na kujenga mahusiano na watoa huduma na viongozi wa maeneo husika ni muhimu kuhakikisha kwamba kesi zinakabiliwa na kwa muda husika.

6.10 Eleza kwamba kuna idadi ya watoa huduma wa serikali, taasisi, au watu wanaoweza kutoa huduma tofauti za ulinzi wa mtoto.

*Hizi zinajumuisha idara za watoto, hospitali, polisi, viongozi wa kijiji, Taasisi zisizo za kiserikali, Taasisi za Kijamii, kamati za ulinzi wa mtoto, wafanyakazi wa afya wa kijamii, n.k. Baadhi ya kesi zinaweza kuripotiwa kwenye vyombo vya habari (Runinga na redio). Wakati wa kutoa taarifa za unyanyasaji kwenye vyombo vya habari, ni muhimu kudumisha usiri. Jina na maeneo ya mtoto yasitolewe.*

* 1. Elezea washiriki kwamba watoto wanaonyanyaswa (na familia zao) wanahitaji pia msaada wa huduma kupona na kukabiliana na unyanyasaji. Huduma hizi zinaweza kujumuisha ushauri, msaada wa kisaikolojia, uwakilishi wa kisheria na huduma za afya.
  2. Kwa kutumia fomu ifuatayo hapa chini; waombe wazazi na walezi kubaini watoa huduma na taasisi amabzo zinaweza kusaidia kulinda watoto na mahali wanapoweza kuripoti masuala ya ulinzi wa mtoto.

|  |  |  |  |  |  |
| --- | --- | --- | --- | --- | --- |
| Jina la Afisa | Cheo | Jina la Taasisi | Huduma zinazotolewa | Eneo la Ofisi | Mawasiliano |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

* 1. Fomu ikishajazwa, waombe viongozi wa kundi rika la wazazi kuonesha maeneo ambayo taarifa zinaweza kupatikana kwa urahisi kwa wanakikundi wote. Wahimize washiriki kuandika taarifa au maelezo kwenye daftari zao.
  2. Hitimisha shughuli kwa kutambua kwamba kukabiliana na unyanyasaji kunaweza kuwa na changamoto, lakini wote tuna jukumu la kuzuia unyanyasaji na kuwasaidia watoto ambao wamenyanyaswa na familia zao zinapata usaidizi ambao unahitajika.

**Shughuli ya 7: Muhtasari, maswali ya kuhitimisha na kazi ya kufanya nyumbani**

Muda: Dakika 10

Yaliyomo:

* Toa muhtasari wa ujumbe muhimu kutoka moduli ya 8
* Tathmini/Pima uelewa wa washiriki
* Baini kazi ya kufanya nyumbani

Materials: Chati mgeuzo kutoka shughuli zilizopita



* 1. Eleza kwamba kipindi kinaelekea mwisho na tungependa kurejea tulichojifunza leo.
  2. Waulize washiriki kufikiri kuhusu jumbe muhimu tulizojadili.
  3. Kadri washiriki wanaojitolea wanavyopendekeza jumbe muhimu, washukuru kwa majibu yao. Ongeza jumbe muhimu zifuatazo kama hazijatajwa;
  + *Unyanyasaji wa mtoto unazuilika*
  + *Sababu imara za kiulinzi katika familia kama vile mitandao ya kijamii inayosaidia na mahusiano mazuri ya kihisia kati ya mzazi na mtoto yanaweza kujenga uhimilivu kwa watoto na wazazi.*
  + *Kujifunza zaidi kuhusu jinsi ya kuimarisha kinachowalinda watoto dhidi ya ukatili na kupunguza kinachowaweka watoto katika hatari kinamnufaisha kila mtu.*
  + *Huhitaji kuwa na uhakika kwamba unyanyasaji unatokea ndio uripoti mashaka yako – Kama ukiona au kushuku jambo, chukua hatua, toa taarifa.*
  1. Sasa muulize kila mmoja kufikiri kuhu maswali haya mawili:

*Jambo muhimu nililojifunza leo ni………?*

*Ni mada gani ambayo hujaielewa vizuri?*

* 1. Elezea kwamba kila mmoja atachagua baadhi ya mbinu au hatua zilizojadiliwa wakati wa moduli hii ambazo wangependa kujizoeza au kufanya nyumbani kabla ya kukutana tena.
  2. Muombe kila mmoja kufikiri hatua mpya ambayo ataifanya kuimarisha sababu za ulinzi wa mtoto katika ngazi ya kaya.

*Toa mifano / pendekeza mawazo mapya kwa ajili ya kazi ya kufanya nyumbani. Kwa mfano, kutumia muda wa kutosha na watoto, kutowaacha watoto bila usimamizi, kuzungumza na watoto kuhusu unyanyasaji na mahali wanapoweza kutafuta msaada, kutatua migogoro ya familia, kutoa taarifa za unyanyasaji n.k.*

* 1. Muombe kila mmoja kuandika kitu ambacho watakifanya kwenye daftari lake na ueleze kwamba tutashirikishana ambacho tutakuwa tumekifanya katika mkutano ujao.
  2. Mwisho, mshukuru kila mmoja kwa kuhudhuria. Wakumbushe washiriki kwamba katika mada ijayo tutajifunza “bajeti ya familia”.
  3. Hitmisha kwa kutoa pongezi chanya kuhusu jinsi washiriki walivyoshirikishana, na ujuzi uliopo kwenye darasa.

Marejeo

<https://preventchildabuse.org/resource/parenting-tip-protective-factors/>

<https://www.slideshare.net/ben10prem/child-protection-training-for-parents>

<http://ourkidscenter.com/wp-content/uploads/2012/06/Talking-to-Child_onesheet_v5.pdf>

<https://cssp.org/wp-content/uploads/2018/08/StrengtheningFamilies101-2018.pptx>

Government of Kenya and UNICEF Kenya,2017 Preventing and responding to Violence against Children: Information booklet

1. Center for the Study of Social Policy, 2018. Protective Factors Framework: <https://cssp.org/wp-content/uploads/2018/11/About-Strengthening-Families.pdf> [↑](#footnote-ref-2)