## *“**Mlee mtoto katika njia impasayo, naye hataiacha, hata atakapokuwa mzee.”*

# Moduli ya 4: Maadili na Nidhamu

## Vidokezo vya Usuli/Utangulizi vya Mwezeshaji

Maadili ni Imani na kanuni ambazo huathiri maamuzi tunayofanya na hatua tunazochukua katika Maisha yetu. Huumba jinsi tunavyoishi na jinsi tunavyowatendea watu wengine. Watoto hujifunza kwanza maadili kutoka kwa wazazi na Walezi wao. Maadili ya wanafamilia ni msingi wakujifunza kwa Watoto, kukua na kuwa na tabia njema. Watoto ambao hukua katika familia yenye mazingira salama, yasiyobadilika na yanayosaidia huwa na siha na tabia njema zinazowawezesha kukabiliana na ulimwengu katika namna chanya na kujiamini na kuwa raia wema na wawajibikaji.

Wazazi na Walezi wanawajibika kuonesha maadili haya kwa Watoto wao kwa kutoa muundo, kutengeneza matarajio ya tabia zinazotakiwa, nakuishi maadili haya katika Maisha yao binafsi. Wazazi na Walezi wana uwezo wa kutoa msaada Madhubuti na Dhahiri wa kimalezi wanapojua kile wanachojithamini nacho na jinsi maadili haya yanavyoathiri kile wanachokitaka kwa ajili ya Watoto wao.

Kuelewa dhana ya maadili na umuhimu wa kuyafundisha kwa Watoto inawapa wazazi na walezi njia yenye nguvu ya kuwashawishi Watoto wao kwa uchanya na kuwaepusha na vishawishi vibaya wanavyoweza kukumbana navyo kutoka nje ya mazingira yao. Maadili na Nidhamu haviwezi kutenganishwa. Mfumo mzuri wa maadili ni msingi wa nidhamu. Hivyo basi, maadili yana nafasi muhimu sana katika kuanzisha na kudumisha nidhamu. Nidhamu inahusika na kuwasaidia Watoto kuelewa tabia inayokubalika na isiyokubalika.

Moduli hii itawawezesha wazazi na walezi kutengeneza mazingira salama na yasiyobadilika ambapo Watoto wanaweza kujifunza na kuelewa umuhimu wa maadili chanya, mipaka inayotakiwa na sheria kwa ajili ya tabia.

## Wazazi na Walezi watajifunza na kutenda nini katika kipindi hiki?

Mwisho wa kipindi hiki, wazazi na walezi:

* Watabaini maadili ambayo ni muhimu kwao na Watoto wao.
* Kutekeleza kwa vitendo na umadhubuti njia za kuwafunza Watoto wao maadili na kuwasaidia kuyatumia katika maamuzi na matendo yao.
* Watajifunza mbinu za kukuza tabia njema kwa Watoto wao.

|  |  |  |
| --- | --- | --- |
| Shughuli/ Maelekezo | Muda | Mbinu za kufundishia |
| 1. Ukaribisho na Utambulisho wa moduli kwa wakurufunzi | Dakika 20 | Kurusha/kupasianampira |
| 1. Kuelewa umuhimu wa maadili | Dakika 40 | Makundi ya watu watatu, Igizo vitendo/dhima na majadiliano ya vikundi. |
| 1. Kuelewa umuhimu wa Nidhamu | Dakika 60 | Kundi la washiriki watatu, majadiliano ya kikundi, kazi ya kikundi na uwasilisaji. |
| 1. Kukabiliana na tabia zinazoleta changamoto. | Dakika 40 | Kazi ya kikundi na uwasilishaji. |
| 1. Kujitunza/Kujijali | Dakika10 | Zoezi la kujitunza/kujijali |
| 1. Muhtasari, maswali ya kuhitimisha na kazi ya kufanyia nyumbani. | Dakika10 | Majadiliano ya kikundi |
| Jumla | Saa3 |  |

* Watajizoeza njia za kukabiliana kwa umadhubuti na tabia zinazoleta changamoto.

## Ni yapi yaliyomo katika moduli/kipengele hiki?

## Sughuliya 1: Ukaribisho na Utambulisho wa Moduli/Kipengele cha 4



Muda: Dakika 20

Yaliyomo/Cha kujifunza:

* Kusalimiana
* Kushirikishanamrejeshowakazizilizofanyikanyumbanibaadayakujifunza
* Kujifunzayaliyomokatikamadayaleo.

Zana/Nyenzo: Mpira

* 1. Mkaribishe tena kila mmoja kwenye kipindi
  2. Muombe kila mmoja/mshiriki asalimiane angalau watu watatu na kuwakaribisha kwenye mafunzo. *Huu ni mkutano wa tano na sehemu kubwa ya washiriki wanafamiana hivyo basi hakuna haja ya utambulisho wa kikundi*. Kwa hatua hii, washiriki wapya hawataandikishwa katika kundi.
  3. Waombe washiriki kutengeneza duara (Kusimama kwenye duara).
  4. Waelezee washiriki kwamba utamrushia mtu mpira. Mtu anayedaka mpira ataliambia kundi zima kitu alichokifanya nyumbani kwa kuzingatia kile alichojifunza kwenye kipindi kilichopita juu ya Afya ya Akili, Kujitunza na Kujithamini. Akishamaliza kushirikisha kitu kimoja alichojifunza na kutenda, lazima amrumshie mpira Mshiriki mwingine.
  5. Baada ya kurusha mpira kwa mtu wa kwanza, hakikisha kuwa kila mmoja anapata nafasi ya kudaka mpira na kuzungumza.
  6. Baada ya washiriki wote kuwashirikisha uzoefu wao, uchuke mpira na hitimisha kipindi kwa kumshukuru kila mmoja/kuwashukuru kwa kushiriki zoezi hili.
  7. Mwezeshaji atawaongoza washiriki kujipongeza kwa makofi (Kwa mtindo wapekee atakaochagua) na kuwaomba warudi katika sehemu zao za kukaa.
  8. Mwezeshaji atatambulisha Moduli/kipengele hiki (Maadil ina Nidhamu) kwa kutaja methali inayosema: “*Mlee mtoto katika njia impasayo, naye hataiacha, hata atakapokuwa mzee*).”
  9. Muulize mshiriki mmoja wa kujitolea aeleze anachoelewa kuhusu hii methali.

***Nukuu ya maandishi kwa Mwezeshaji****: Methali inatufundisha kuwaelekeza au kuwafundisha Watoto wetu kilicho sahihi dhidi ya kisicho sahihi, na wanapokua, waendelee kufanya kilichosahihi. Pia ina maana kwamba kama tukiwafundisha Watoto wetu jinsi ya kuishi, watakumbuka katika Maisha yao yote.*

1.12 *Tambulisha mada ya leo juu ya Maadili na Nidhamu nauelezee ujumbe muhimu ufuatao, kuhakiki kama kila mmoja anaelewa*:

* *Maadili huumba/hujenga jinsi tunavyoishi na kuwatendea wengine.*

Jaribu kutumia vichangamshi tofauti na michezo ya kuburudisha kama vile kupiga makofi kwa mitindo tofauti- Yote haya yapo kwenye mwongozo wa Mwezeshaji. Chagua kichangamshi ambacho kinafaa mahitaji ya kundi lako, Ikijumuisha kutambua uwepo wa watu wenye ulemavu wa kutembea, uono na kusikia.

Kumbuka kuweka sheria msingi na zionekane kwa kila Mshiriki

* *Watoto hujifunza kwanza maadili kutoka kwa wazazi naWalezi wao.*
* *Maadilli y anayoendelezwa na kutendwa na familia ni msingi wa Watoto kujifunza, kukua na kuwa na tabia njema.*
* *Maadili na Nidhamu haviwezi kutenganishwa.*
* *Mfumo mzuri wa maadili ni msingi wa nidhamu.*
* *Nidhamu inahusiana na kuwasaidia Watoto kuelewa tabia inayokubalika na isiyokubalika.*
* *Moduli hii itawawezesha wazazi na walezi kutengeneza mazingira salama na yasiyobadilika ambapo Watoto wanaweza kujifunza na kuelewa umuhimu wa maadili chanya, mipaka inayotakiwa na sheria kwa ajili ya tabia.*

## Shughuliya 2: Kuelewa umuhimu wa Maadili.

Muda: Dakika 40

Lengo la yaliyomo

* Kubaini fasili/Maana ya asili ya Maadili
* Kuelewa umuhimu wa maadili
* Kutambua namna bora ya kuwafunza maadili chanya kwawatoto

Nyenzo/Zana: Hakuna



* 1. Wagawe washiriki katika makundi matatu ya watu watatu.
  2. Tambulisha neno ‘maadili’ (kwa lugha ya wazawa/wenyeji kama inawezekana) na uwaombe washiriki kujadili:
     + *Neno hili lina maana gani kwangu?*
     + *Ni maadili gani muhimu sana kwangu na familia yangu?*
  3. Baadayadakikatano za majadilianoyakikundi, ombakilakundikushirikishafasili/maananamifanoyamaadilikatikamjadalawawotenauandikemajibuyaokwenyechatimgeuzo.
  4. Liulize kundi kukubaliana na aina tatu za maadili ambazo zimetajwa sana au zinaonekana kuwa muhimu sana. Zungushia duara aina hizi za maadili kama zipo kwenye orodha, au ziandike kwenye ukurasa mpya wa chati mgeuzo.
  5. Toa muhtasari wa jumbe muhimu zifuatazo, Kama bado hazijazungumzwa na kundi lolote:
     + *Maadili ni mambo ambayo hutoa taswira ya mambo muhimu kwetu.*
     + *Maadili hurithishwa kutoka kizazi kimoja kwenda kingine.*
     + *Jukumu moja la wazazi na walezi ni kurithisha maadili na mfumo wa maadili kwa watoto wao.*
     + Maadili hutupa nguvu ya kusonga mbele mambo yanapokuwa magumu.
  6. Waalike washiriki 3 hadi 6 wa kujitolea kufanya igizo dhima linaloonesha wazazi na walezi wa kuwafundisha watoto wao maadili, kwa kutumia mifano mitatuya maadili iliyotambuliwa na kundi.
  7. Wape washiriki wa kujitolea dakika kumi za kujiandaa na dakika kumi za kuwasilisha igizo dhima.

Kumbuka inawezekana kuwatambua washiriki wakujitolea mapema au kwenye moduli iliyopita, kuwapa muda wa kutosha wa kufanya mazoezi ya kujizoeza. Hii itasaidia kuokoa muda wakati wa shughuli hii.

* 1. Baada ya igizo vitendo, ongoza mjadala wa kikundi kwa kutumia maswali yafuatayo ya mwongozo:
     + *Ni maadili gani yanaendelezwa kwenye igizo dhima?*
     + *Kwa nini maadili ni muhimu?*
     + *Kwa nini ni muhimu kuwafundisha watoto wetu maadili?*
     + *Ni kwa njia gani tunaweza kuwasaidia watoto wetu kujifunza na kutumia maadili ambayo ni muhimu kwetu?*
     + *Je, kunambinunyingineambazotungewezakutumia?*
  2. Andika ni mikakati tofauti iliyojitokeza kwenye igizo dhima na utoe mifano ya ziada ya vitendo jinsi gani mikakati hii inaweza kudumishwa au kuboreshwa.
  3. Hitimisha majadiliano kwa muhtasari na utoe hitimisho kwa kuongozwa na maelezoya Mwezeshaji yaliyonakiliwa hapa chini.

**Nukuu ya maandishi ya mwezeshaji kwa ajili ya shughuli namba 2**

Maadili ni Imani na kanuni ambazo huathiri maamuzi tunayofanya na hatua tunazochukua katika Maisha yetu. Huumba jinsi tunavyoishi na jinsi tunavyowatendea watu wengine. Maadili ya familia ni msingi kwa ajili ya watoto kujifunza, kukua na kuwa na tabia njema.

Maadili ni muhimu sana katika malezi kwa kuwa hushawishi au kuathiri tabia zote, mitazamo na huathiri maamuzi na mahusianoyetu. Wazazi lazima waelewe maadili yao ili waweze kuelezea, kuwasilisha n akuyafunza kwa umadhubuti kwa watoto wao.

***Mifanoyamaadili***

* Kutafuta ukweli
* Uvumilivu
* Uaminifu
* Utii
* Utiifu
* Uthabiti/Uimara
* Uhuru
* Unyenyekevu
* Ukarimu
* Uwazi
* Wokovu
* Usawa
* Haki
* Kutokuwa na makuu

*Umuhimu wa maadili ya familia na kwa nini ni muhimu kuwafundisha watoto maadili*

Maadili yako binafsi ni sehemu kuu ya kukutambulisha wewe ni nani na unataka kuwa nani. Maadili huwaongoza wazazi na walezi katika machaguo ya malezi wanayotaka, kwa mfano ni mifano gani wanataka na tabia gani wanataka kuzitekeleza kwa watotowao. Itakuwa ni manufaa sana kurudi nyuma hatua kadhaa na kutafakari maadili na mfumo wetu wa maadili, kuelewa inapotoka na kwa nini ni muhimu kwetu.

Maadili hutoa njia imara ya kushawishi watoto kwa uchanya na kuwaepusha na vishawishi vibaya vinavyoweza kuwakabili kutoka nje ya mazingira yao au dunia ya nje.

Maadili ya familia yanaweza kubadilika kutokana na muda kadri mazingira yanavyobadilika au uzoefu huathiri kilicho muhimu kwetu. Katika nyakati Fulani, maadili yanaweza kusuguana au kugongana na mzazi au mlezi lazima afikiri kuhusu maadili yapi ni muhimu zaidi katika mazingira au hali hiyo. Kwa mfano; mzazi au mlezi anaweza kuthamini uaminifu na heshima, lakini atahitajika kumshauri mtoto juu ya wakati gani wakuzungumza na wakati gani wa kutotoa ushauri kama mtoto anazungumza kwa uwazi na ukweli juu ya masuala nyeti na mtu mzima mwingine.

***Kuwapa watoto maadili.***

Kuna mbinu tofauti au mikakati ambayo wazazi na walezi wanaweza kutumia kufundisha au kupandikiza maadili kwa Watoto wao. Ni muhimu kuzingatia au kukumbuka kwamba hakuna mbinu moja iliyo muhimu au Madhubuti lakini kutumia zote kwa muunganiko au pamoja inaweza kuzaa matokeo bora.

***Kuonesha mfano*:** Wazazi na walezi wanaweza kuunda, kuonesha kwa vitendo maadili yanayotakiwa kupitia maneno au vitendo.Watoto hujifunza Zaidi kupitiauzoefuwaonakilewananachoonakatikangaziya kaya kinyumenakileunachowaambia.

Kwa mfano,

1. Kama wazazi na walezi wanathamini upole na hisani, wanatakiwa kuonesha haya katika maingiliano au kuchangamana kwao na watu wazima wengine na Watoto wao vile vile. Wazazi wanaweza kusema “asante”, “Naweza” “Karibu”, “Naam Bwana”, “Hapana Bwana”
2. Kama wazazi na walezi wanathamini mpangilio nadhifu na usafi, wasiwe watu wasio na mpangilio au uchafu.
3. Kama wazazi na walezi wanathamini kutokuwa walevi na wanakataza matumizi ya vilevi au uvutaji sigara, wasifanye hivi mbele ya Watoto wao, au kuwatuma Watoto wao kuwanunulia vitu hivi.

***Kufundisha*:** Wazazi na walezi wanaweza kushirikisha uzoefu wao wa Maisha au kutumia hadithi kuwafundisha Watoto wao maadili fulani, kwa mfano hadithi za maadili ya kidini na hadithi za utamaduni wa kiafrika. Haya yote yanahitaji kutolewa kwa kuzingatia umri.

***Ufafanuzi:*** Wazazi na walezi wanaweza kuwatia moyo au kuwasaidia watoto kufikiri kwa ufahamu kuhusu maadili yanayostahimili maamuzi au vitendo, kwa kuuliza swali jepesi. Kwa mfano, kama unataka kuwafundisha watoto wako kuwasaidia wenye uhitaji ,unaweza kuwauliza:

*“Kwa nini unafikiri ni muhimu kuwasaidia masikini/wasio na kipato?*

*“Nini kingetokea kama watu wasingekuwa wanawasaidia wenye uhitaji?*

*“Ni aina gani/makundi yapi ya watu ungeyachukulia kama wenye uhitaji na wanahitaji msaada*

*“Ungefanya jambo gani mahususi katika Maisha yako kuwasaidia watu hawa?*

*“Je, kuna nyakati unafikiri ni sahihi kujikita na mahitaji yako mwenyewe kuliko mahitaji ya mtu mwingine?*

*“Zipi zinaweza kuwa hali hizo/Mazingira hayo?*

## Shughuli ya 3: Kuelewa umuhimu wa Nidhamu



Muda: Dakika 60

Maudhui:

* Kuelewa maana ya nidhamu na kwanini nidhamu ni muhimu
* Kuelewa tofauti kati ya nidhamu na adhabu
* Kuchunguza jinsi nidhamu na adhabu vinavyotengeneza tabia ya mtoto

Zana/Nyenzo: Methali za Nidhamu

* 1. Wagawe washiriki katika makundi ya watu watatu na utambulishe maneno mawili: ‘Nidhamu’ na ‘Adhabu’ (Tumia lugha ya eneo husika la wazawa (Kabila) kama inawezekana). Waombe wajadili katika kundi lao tofauti za maneno haya mawili ni zipi.
  2. Katika mjadala wa pamoja, waombe washiriki kushirikisha majibu yao. Andika majibu kwenye chati mgeuzo. Ongeza hoja zilizo hapo chini kama hazijatajwa bado.
     + *Nidhamu inamaanisha kumfundisha mtoto tofauti kati ya tabia inayokubalika na isiyokubalika. Nidhamu sio kupiga na kufokea- na nidhamu chanya haijumuishi kupiga na kufokea/kukemea. Nidhamu chanya humsaidia mtoto kudhibiti tabia yake na mwisho matendo yake yanadhibitiwa na kwa kusudi au malengo, sio bila mpangilio na pasipo kufikiri.*
     + *Nidhamu chanya inapandikizwa kwa mafundisho, uthabiti na ukakamavu. Ni muhimu kwa mtoto kuelewa anaulizwa au kuombwa kufanya, na kwanini sheria hizi zimewekwa.*
     + *Adhabu ya viboko (Kudhuru mwili) na ukatili wa kihisia (Adhabu ya kudhalilisha) wakati mwingine hutumiwa na wazazi na walezi kutoa nidhamu, kusahihisha au kubadilisha tabia ya mtoto. Adhabu inajumuisha, kupiga au kuchapa kwa mkono, au kitu, kupiga teke, kutisha, kukemea, au kumpuuza mtoto. Adhabu zinazodhalilisha hujumuisha maneno mabaya (matusi), kudhihaki, kutenga, kutisha, kukemea, au kumpuuza mtoto. Wazazi na walezi wanaweza kutumia adhabu ya viboko na adhabu zinazodhalilisha kwa sababu wanahasira au hawawezi kudhibiti mihemko yao, wakiamini ni njia pekee au wana kosa mbadala usiotumia adhabu au fujo.*
  3. Shirikisha mifano ifuatayo ya nidhamu dhidi ya adhabu

Mfano A: Mtoto mwenye umri wa miaka mitatu anatupa penseli ya ke sakafuni.

**Adabu:** Mwambie yeye ni msichana mbaya na upige vibao vidole vyake**.**

**Nidhamu:**Mwombe aokote penseli. Mweleze kwamba zinaweza kuvunjika au kuchorachora sakafu. Iweke mbali na yeye kwa muda mfupi mpaka atakapotulia.

Mfano B: Mtoto wa kiume mwenye miaka miwili anadondosha kikapu chenye takataka sakafuni na kumwaga takataka zote.

**Adhabu:** Mpige na kumtoa chumbani.

**Nidhamu**: Mweleze asiwe anachezea kikapu cha kuwekea takataka. Mpe kitu anachoweza kumwaga na kujaza au kukichezea.

Washiriki wakiwa wameshajadili na kushirikisha, hakikisha unatoa maelezo yafuatayo:

* + - *Adhabu ya viboko na inayodhalilisha si sawa.*
    - *Watoto wanaopewa adhabu hizo wanaweza kuwa wahanga au waathirika katika mazingira au mahusiano mengine.*
    - *Adhabu katili huzuia maendeleo ya mtoto kimwili, kihisia na kiutambuzi.*
    - *Watoto wanaokumbana na adhabu ya viboko na inayodhalilisha wanaweza kujenga mtazamo hasi dhidi yao wenyewe, wazazi/walezi, watu wengine na jamii.*
    - *Adhabu ya viboko na inayodhalilisha hufundisha watoto kwamba ukatili ndio njia inayofaa kutatua matatizo na migogoro.*
    - *Watoto wanaokumbana na ukatili wana uwezekano wa kutumia ukatili kama watu wazima.*
  1. Wezesha mjadala kwa kutumia maswali yafuatayo ya mwongozo:
     + *Kabla ya kuamua kumpa nidhamu mtoto, tunafikiria kuhusu kwanini mtoto amekuwa na mwenendo huu/tabia hii?*
     + *Je, tuna matarajio tofauti kwa watoto wetu kulingana na umri walio nao, bila kujali ni wavulana au wasichana?*
     + *Je, mtoto anaelewa kwamba alichokifanya ni ‘kosa’/sio sahihi?*
     + *Je, kunaulemavu wa kimwili au kiukuaji ambao umeweza kusababisha tabia ya mtoto?*
     + *Je, kuna sababu kwa nini mtoto anaweza kuonesha hisia au tabia mbaya? (Kwa mfano, kama akiwa na njaa, huzuni, hofu, kitu kinatokea nyumbani au shuleni)*
  2. Toa muhtasariwa hoja za msingi za mjadala, kwakuongeza hoja zifuatazohapachinikamabadohazijatajwa:
     + *Ni muhimukufikiriakuhususababu za tabia yam toto kablayakuamuakumpanidhamu.*
     + *Kama tukielewa sababu za mtoto kuwa na tabia Fulani, tunaweza kukabiliana na jambo hilo katika njia inayofaa kulingana na umri, jinsi na uzoefu mwingine wa mtoto.*

*Nukuu ya maandishi ya Mwezeshaji: Inafaa kulikumbusha kundi la washiriki kuhusu majadiliano ya moduli zilizopita juu ya maendeleo ya mtoto. Wakumbushe washiriki kufikiria kuhusu jinsi mtoto anavyokua na kufikiria kuhusu nini kinaweza kuwa halisi na matarajio yanayofaa ya tabia njema katika umri tofauti.*

*Watoto ambao wameondoka nyumbani mara nyingi au wamekumbana na msongo wa mawazo huwa na tabia au hisia hasi. Kama washiriki wakijumuisha familia zilizoungana tena au ambapo mtoto ameondolewa nyumbani kwa sababu za kiusalama, ni muhimu sana kuzingatia mahitaji yao.*

*Eleza kwamba sasa utatoa mfano wa methali iliyozoeleka* ‘*Samaki mkunje angali mbichi)* na uwaulize washiriki kutafakari kwa dakika moja ina maana gani. Baada ya tafakari, waulize washiriki:

* + - *Methali ina maana gani?*
    - *Methali hii inatufundisha nini kuhusu nidhamu?*
  1. Toa muhtasari wa jumbe muhimu zifuatazo, kama hazitajwa na kikundi:
     + *Nidhamu hufundisha watoto kuwajibika*
     + *Kuweka mipaka, kutekeleza kuimarisha tabia njema, na kudhoofisha tabia zisizofaa kunapaswa kuanza pale mtoto anapokuwa mdogo.*
     + *Tunahitaji kuanza kuwafundisha watoto wetu mapema iwezekanavyo, kilicho sahihi dhidi ya kisicho sahihi, kujali na kuwaheshimu wengine, kujidhibiti/kujitawala na usalama.*
  2. Eleza kwamba sasa tuangalie tunachofanya kuwapa nidhamu watoto wetu katika umri tofauti. Kwanza, muombe kila mtu kufikiri kwa dakika kadhaa kuhusu namna anavyowapa nidhamu watoto wanapokuwa: Wachanga, miaka 2-3, wanapofikia umri wa kwenda shule, vijana wadogo (Balehe). Tumia maswali yafuatayo:
     + *Nini kinamchochea mwanao kuwa na tabia isiyofaa/isiyokubalika?*
     + *Je,kuna ishara ambazo unaweza kuziona kabla mwanao hajaanza kuelekea kuwa na tabia zisizokubalika?*
     + *Unaweza kufanya nini kumzuia mwanao dhidi ya tabia mbaya?*
     + *Kwa kawaida huwa unafanya nini? Je, hii inamsaidia mtoto kujifunza? Je, inapunguza tabia mbaya kwa siku zijazo?*

***Nukuu ya maandishi ya Mwezeshaji*** *–Sisitiza kwamba ni muhimu kutambua sababu zinazowafanya baadhi ya watoto kuwa na tabia mbaya. Watoto wote wanaweza kuwa na tabia mbaya kwa nyakati Fulani kadri wanavyojifunza sheria mpya na kujaribu matokeo yake. Mtoto hujifunza kupitia majaribio – mara nyingi tabia mbaya ni ujuzi au stadi za ukuaji wa mtoto katika umri husika. Kwa mfano, mtoto mwenye umri wa miaka miwili hana tabia mbaya kama hawezi kushirikiana mwanasesere na mtoto mwingine. –watoto huanza tu kucheza pamoja wapokuwa kidogo. Mtoto mwenye usonji hana tabia mbaya kama hasalimii wageni, kama sehemu ya tabia yausonjini kuwa na utambuzi wa kijamii kuliko wenzake wa rika moja.*

*Nidhamu inahitaji kuendana na mazingira au hali za watoto, kuelezea vitu kwa urahisi kwa watoto wenye udumavu katika kukua, kwa mfano, na urudie jumbe muhimu. Kama watoto wanaishi na mlezi mpya, wanaweza kukumbana na mbinu za maadili na nidhamu ya familia mpya. Watoto ambao wamekumbana na adhabu katili kwa mara nyingine wanaweza kukabiliana na ugumu wa kumwamini mlezi mpya, hivyo wanaweza kuvuka mipaka.*

*Mzazi/mlezi asimuadabishe mtoto anapokuwa ameudhika au kughafirika. Tulia na uondoke, kabla ya kukabiliana na jambo kwa utulivu na kwa njia inayotakiwa.*

* 1. Alika jozi nne za washiriki wa kujitolea kufanya igizo dhima kuonesha jinsi gani wanaweza kumuadabisha mtoto. Kila jozi ya washiriki lazima iigize kama mtu mzima na mtoto, na kwa ukamilifu kila jozi itaigiza kama mtoto wa umri tofauti (Katika umri tofauti): (*kichanga, mtoto mwenye umri w amiaka 2-3, mtoto mwenye umri wa kwenda shule na kijana balehe*).
  2. Wape washiriki wa kujitolea dakika 10 za kujiandaa na dakika tano kwa kila jozi kufanya uwasilishaji.
  3. Baada ya igizo dhima, wezesha mjadala wa washiriki kwa kuuliza maswali yafuatayo:
     + *Ni nani anaye waadabisha (Anayewapa watoto nidhamu) watoto mara nyingi?*
     + *Je, watu tofauti wanaadabisha au kutoa nidhamu kwa njia tofauti? Mfano, wanaume na wanawake, wazee na vijana walezi?*
     + *Kwa nini ni muhimu kuwaadabisha/kuwapa watoto nidhamu?*
     + *Mikakati ipi ya nidhamu ilitumika kwenye igizo vitendo/dhima? Je, ilikuwa Madhubuti? Nini kinaweza kuiboresha Zaidi?*

Usisahau kuchangamsha washiriki baada ya mjadala mrefu kama huu!

* + - *Je, kuna mbinu nyingine za nidhamu zinaweza kutumika?*

***Nukuu ya maandishi ya Mwezeshaji****– Waeleze wazazi na walezi kwamba kadri watoto wanavyokua na kubadilika, vivyo hivyo tabia nayo hubadilika. Njia bora ya kuelewa ya watoto ni kuelewa kile wanachokipitia katika maendeleo ya ukuaji. Katika moduli ya 2, tumekwishajifunza jinsi watoto wanavyokua katika kila hatua. Kuna mikakati tofauti ya kuwaweka watoto salama na kuwafundisha kilichosahihi dhidi ya kisicho sahihi katika kila umri na hatua.*

* 1. Andika mikakati tofauti iliyojitokeza kwenye igizovitendo/dhima, na majadiliano na utoe muhtasari kwa jumbe muhimu kutoka kwa nukuu za mwezeshaji hapa chini.

**Maelezo ya Mwezeshaji (Shughuli ya 3)**

*Mikakati/Mbinu za nidhamu chanya*

**Kila mtoto ni wa pekee**. Wazazi na walezi wanapaswa wafikirie kuhusu hali au mazingira, hali ya mtoto na majaribio ya njia tofauti kabla ya njia bora inayomfaa mtoto. Watoto wanabadilika kuendana na muda, hivyo kile ambacho wameweza kukifanyia kazi vizuri kwa wiki moja hakiwezi kuwa Madhubuti wiki inayokuja. Ni muhimu kunyumbulika /kubadilika kutokana na mazingira na wakati.

**Msifu mtoto wako kwa kuwa na tabia njema**, Kwa njia hii wanaonekana kutaka kuendelea kuwa na tabia njema. Sifa ya kueleza ni pale unapomwambia mtoto wako kile unachokipenda. Ni kitu kizuri sana cha kuhamasisha tabia njema– kwa mfano, ‘Asante kwa kuwa mtulivu pale uliposhindwa mchezo’.

**Kuweka kanuni/sheria, mipaka na matarajio ya** tabia inayokubalika na isiyokubalika. Kwa uwazi, eleza matarajio ya tabia inayotakiwa na uanzishe mahusiano kati ya tabia na matokeo yake. Wafundishe watoto kuhusu kuweka sheria/kanuni na matarajio na uhakiki kama wameelewa au la.

**Uthabiti katika** nidhamu ni muhimu sana katika dhana ya ustawi wa mtoto. Kuzingatia sheria na kukabilianana na tabia isiyofaa inawafundisha watoto somo muhimu kuhusu kilicho sahihi na kisicho sahihi, na kujiheshimu na kuwaheshimu wengine. Kwa wakati huo huo, wana kuwa wenye kujiamini Zaidi, kujitambua na wawajibikaji wanapowajibishwa kwa matendo yao.

**Kupuuza-**Ili mradi mtoto wako hafanyi jambo hatarishi na kupata umakini wa kutosha kwa ajili ya tabia njema, kupuuza tabia mbaya kunaweza kuwa njia Madhubuti ya kuizuia.

**Elekeza tena**-Kama mtoto anaanza kwenda katika uelekeo usiofaa na anaweza kuwa na tabia isyokubalika kitambo si kirefu, inaweza kuwa mtoto kachoka, kutovutiwa na mwenye hofu, kwa hali hii, mwelekeze kufanya kitu kipya– kama asipovutiwa wakati unapoandaa chakula, mtie moyo kuungana nawe katika kuandaa chakula kwa usalama, kwa mfano, au muimbie wimbo.

Kwa vijana balehe ni muhimu kufahamu kwamba wanahitaji uangalizi mdogo wa wazazi au walezi kadri wanavyoanza maamuzi yao wenyewe. Vijana balehe wote wanahitaji uhuru, kujiamulia mambo bila kuingiliwa, na nafasi ya kuwa peke yao. Uhuru huu mpya unaweza kuwa mshtuko mkubwa kwa mzazi/mlezi ambaye mpaka sasa amekuwa akiwachukulia kama mtoto. Licha ya vijana balehe kuhitaji uhuru, bado wanategemea mwongozo wa wazazi/walezi, hata kama hawatapenda kuutumia mara nyingi. Mambo mawili ni ufunguo wa kuwapa nidhamu vijana balehe: Kuwa wazi kuhusu matarajio na kuwajumuisha katika kufanya maamuzi.

* Pale panapowezekana, kubalianeni kanuni/sheria pamoja. Kwa mafano, kijana balehe anapoanza kutoka kwa matembezi ya jioni, kubalianeni kile kilicho sawa na muda salama wa kurudi nyumbani. Jizoeze stadi za kusikiliza na ugundue kile kijana balehe anataka kufanya na umshirikishe matarajio yako kwa uwazi.
* Eleza matokeo/madhara ya kuvunja sheria ya muda.
* Matatizo yanapoibuka, kaa chini na mtoto wako na mtatue tatizopamoja. Kijana balehe anapokuwa na mchango wake katika utatuzi wa tatizo, anaelekea kwenye suluhisho la tatizo. Pia, kwa pamoja mtaweza kupata suluhisho bunifu zaidi.
* Kumbuka kunyumbulika/kubadilika na ukubali kwamba kunaweza kuwa na nyakati ambazo tunahitajika kumpa mtoto nafasi zaidi.




## Shughuli ya 4: Kudhibiti tabia za watoto zinazoleta changamoto.

Muda: Dakika 40

Yaliyomo/Maudhui:

* Kuelewa kinachosababisha tabia za watoto zinazoleta changamoto
* Kujizoeza/Kutenda namna ya kushughulikia tabia zinazoleta changamoto

Zana/Nyenzo: Hakuna.



* 1. Tambulisha shughuli kwa kutambua kwamba, japokuwa tumezungumzia kuhusu nidhamu, bado kuna nyakati ambapo mtoto huonesha tabia zenye changamoto.

***Nukuu kwa Mwezeshaji****- Tabia inahusiana na namna/jinsi mtoto anavyoenenda mwenyewe.Ni matendo yake, mwitikio na namna anavyokabiliana na mazingira ya kila siku na hali. Tabia yenye changamoto inatumika kuelezea tabia ambayo huingiliana na Maisha ya kila siku ya mtoto.*

* 1. Waombe washiriki kushirikisha mifano ya tabia za watoto zenye changamoto. Andika maoni yao kwenye chati mgeuzo.
  2. Unapopata orodha, waombe washiriki kutazama tena na kuona kama moja ya tabia hizi sio tabia zenye changamoto lakini zinakwenda sanjari na umri wa mtoto.
  3. Waweke washiriki kwenye makundi matatu. Omba kila kundi kujadili mifanomiwili ya tabia zenye changamoto kwenye chati mgeuzo. Eleza kwamba kila kundi litakuwa na dakika 10 kutoa mikakati tofauti ambayo wamekuwa wakitumia au wanaweza kutumia kudhibiti tabia zinazoleta changamoto.

***Nukuu kwa Mwezeshaji****: Wakumbushe washiriki kufikiria mbinu bora inayoweza kufanya kazi katika umri tofauti. Wakumbushe washiriki mbinu zilizojadiliwa katika shughuli namba 3.*

* 1. Baada ya dakika 10 za majadiliano ya kikundi, wezesha mrejesho katika majadala wa wote.

*Wakati wa kushirikishana, kazia suala la wazazi/walezi kuwapeleka watoto wao shule za bweni au taasisi za kulelea watoto pale watoto wanapohisi wakuwa watukutu na ueleze madhara hatarishi ya kufanya hivyo. Rejea moduli ya pili– hatua za maendeleo ya ukuaji wa mtoto na madhara ya kutengana.*

*Tambua kwamba tabia yenye changamoto inaweza kuwa ya mfadhaiko mkubwa sana kwa walezi. Lakini mara nyingi hutokea kwa sababu–ni njia ya kuwasiliana. Mtoto anaweza kujihisi kuchanganyikiwa juu ya jambo Fulani, anaweza kukumbana Na matatizo, kuonewa au mabadiliko ya hali ya homoni. Kwa sababu yoyote ile, inaweza kuwa dhahiri anapambana kukabiliana na hisia/mihemko na hasira.*

*Mifano ya tabia zenye changamoto inajumuisha kuumiza wengine, kutupa vitu, Kupigiza vitu kwa kelele (kujijeruhi, kujipigiza kichwa/kujipiga kichwa, kutingisha kichwa kwa nguvu, kujing’ata mkono) na kukimbia/kutoroka.*

*Ni muhimu kufahamu kwamba mtoto anapojifunza kwamba kupiga kelele na kutupa vitu kwa hasira kali kwa mfano inawafanya wasikilizwe au kutoka kwenye hali waliyo nayo, wanaanza kuona kama njia ya kupata wanachotaka.*

*Sio hali iliyozoeleka kwa walezi kujihisi kuwajibika kwa ajili ya tabia za mtoto wao na wanaweza kuhisi aibu ya kuomba msaada.*

* 1. Hitimisha mjadala kwa kutoa muhtasari kwa kukazia mikakati mizuri ambayo wamekuwa wakitumia kwa kuongozwa na nukuu za Mwezeshaji hapo chini na jumbe muhimu zifuatazo:
     + *Kumbuka kutulia unapodhibiti tabia zenye changamoto.*
     + *Kuna mbinu tofauti za nidhamu ambazo zitafanya kazi kwa watoto tofauti katika hali tofauti.*
     + *Ni muhimu kuwa thabiti na ueleze kwa uwazi kwa nini unampa mtoto nidhamu (Unamuadabisha)*
     + *Mara nyingi fuata nidhamu kwa kusifu na matendo chanya.*
     + *Wazazi na Walezi lazima wapate usaidizi kama wanahisi tabia imekuwa ikiendelea (haivumiliki)na imekuwa hivyo kwa muda mrefu.*

**Nukuu za Mwezeshaji kwa shughuliya 4**

Kanuni na mikakati ifuatayo inaweza kusaidia kudhibiti tabia zenye changamoto;

* Muelewe mtoto wako na utambue ishara za onyo na uingilie mapema mwelekeo usio sahihi.
* Tambua hisia zake za hasira/kuchukizwa na umuoneshe kuelewa hali yake. Tumia lugha rahisi, kuwa mtulivu lakini mwenye uthubutu.
* Waweke watoto wako salama kwa kupunguza hatari. Kwa mfano, kama wanataka kujitupa chini- waache, lakini hakikisha hawajiumizi.
* Mpe zawadi na msifu anapofanya vitu kwa usahihi au anza kutulia.
* Epuka kuwa makini sana au kuonesha mwitikio mkali.
* Kutegemea na kinachoendelea katika Maisha yako, unaweza kujihisi huwezi kukabiliana au kumudu tabia ya hasira au ya kuudhi kama ya mwanao kwa wakati mwingine, Lakini ni wakati ambao unahitaji Zaidi kutulia na kuepuka msuguano wa nguvu/madaraka.

*Kushughulikia matatizo mahususi*

1. *Mtoto mchanga analia*

Mzazi unaweza kuchoshwa sana na mtoto pale anapolia. Wakati mwingine unatamani kumtikisa au kumchapa mtoto wakati analia bila kikomo, lakini kufanya hivyo kunaweza kumfanya mtoto akuogope, unaweza kumuumiza au kumjeruhi au hata kumwua mtoto. Ikiwa mtoto wako haachi kulia, basi anahitaji uwepo wako. Anahitaji kuhisi kufarijiwa na kusaidiwa. Huwezi kumharibu mtoto mchanga, Lakini wakati mwingine huwezi kumtuliza mtotowako. Ukihisi kwamba umechoka sana au umezongwa na msongo, waombe watu wa familia yako au marafiki wakusaidie. Ikiwa hakuna mtu anayeweza kumtuliza mtoto, tafuta ushauri wa daktari au mtaalamu wa ushauri nasha.

1. **Kulialia kwa kunung’unika kwa mtoto na hamaki**

Wazazi wanaweza kukasirika wakati watoto wanapoonesha hamaki na kulialia, kwa sababu watahisi aibu au kuamini kwamba wanapaswa kuwa na uwezo wa kudhibiti tabia za watoto wao. Ikiwa mtoto ana hamaki, lenga malengo yako ya muda mrefu, onesha upendo, na utoe mwongozo ulio wazi. Jaribu kudhibiti hamaki, ni sawa na kujaribu kudhibiti dhoruba. Haiwezekani. Watoto huwa na mlipuko aina hii wa hamaki kwa sababu hawaelewi kwanini tunawanyima kitu fulani, na hawajui jinsi ya kukabiliana na hali hii vizuri. Ukimfokea au kumchapa mtoto wako wakati huo, atazidi kuudhika Zaidi, atajisikia kuogopa na kutoeleweka. Jambo zuri zaidi la kufanya ni kusubiri. Kaa karibu na mtoto ili ajihisi kuwa salama wakati anaonesha hamaki. Hamaki itakapoisha, kaa chini na mtoto wako na uongee naye juu ya kile kilichotokea. Eleza kwa nini ulikuwa unasema “la” na kwamba unaelewa jinsi alivyovunjika moyo.Hakikisha unamwambia mtoto kwamba unampenda.Haijalishi ikiwa ana furaha, huzuni au amekasirika. Hakikisha watu wafamilia yako wanafanyav ivyohivyo kukabiliana na hamaki. Vinginevyo, mtoto atachanganyikiwa.

1. **Kuzira kwa mtoto (Kusema “hapana/la”)**

Ni jambo la kawaida kwa watoto wadogo kukataa kufanya kile unachowaagiza. Hawafanyi hivi ili kushindana na wewe, lakini kwa sababu wanagundua kwamba wao ni watu binafsi na wanafanyia majaribio uwezo wao kufanya maamuzi. Hili linapofanyika huenda itakuwa vizuri kumpa mtoto wako chaguo ili aweze kutumia uwezo wake wa kufanya maamuzi. “Je, ungependa kutembea au kubebwa?” Kumbuka kwamba vitisho si chaguo. “Vaa koti lako au hutaandamana na mimi tena” Haya si chaguo, lakini ni vitisho. Vitisho huwaogofya watoto na vinaweza kufanya hali kuwa mbaya zaidi ikiwa bado watoto hawatasikiliza. Kwa mfano, usiende pale kwa sababu kuna mashetani.

## Shughuli ya 5: Kujitunza



Muda: Dakika10

Yaliyomo/Maudhui:

* Kujifunza zoezi rahisi la kujitunza

Zana/Nyenzo: Hakuna.

* 1. Eleza kwamba wote tumefanya kazi kwa bidii leo. Sasa tutapata muda wa kupumzika na kutafakari. Hili ni zoezi lenye kutufaa sana kwa ajili ya kufanya maamuzi ya kujitunza na kudhibiti masuala ya kujitunza.
  2. Waombe washiriki kutafuta sehemu nzuri ya kukaa. Waache watafakari yafuatayo kwa dakika tano.
* *Mwili wangu unajisikiaje?*
* *Je, kuna kitu chochote kinachonisumbua au kunighasi?*
* *Nimefanyaje zoezi la kujitunza leo?*
* *Nahitaji nini kwa sasa?*
* *Ni mambo gani napaswa kuyathamini na kwanini?* 
  1. Wombe walezi kueleza jinsi walivyojihisi/jisikia.
  2. Waeleze kwamba mara nyingi wanaweza kuchagua mazungumzo ya kujitunza kila siku. Ni muhimu kujiunganisha na kujihakiki mwenyewe.
  3. Watie moyo/wahimize kuorodhesha/kuandika shughuli na hatua ambazo zitawafanya wajisikie vizuri na wenye nguvu iliyochangamka. Pendekeza shughuli zifuatazo za kujitunza ambazo wazazi na walezi wanaweza kushiriki:
* *Mazoezi ya kupumua /Pumzi*
* *Kupata usingizi wa kutosha na kupumzika*
* *Kuwa na muda wa kufanya vitu wanavyopenda*
* *Mazoezi ya viungo/mwili (Kutembea, kukimbia, kuruka Kamba, n.k)*

## Shughuli ya 6: Muhtasari, maswali ya kuhitimisha na kaziyanyumbani.



Muda: Dakika10

Yaliyomo/Maudhui:

* Toa muhtasari wa jumbe muhimu kutoka moduli ya 4
* Tathmini maarifa/uafahamu wa washiriki
* Tambuakaziyakufanyanyumbani/mazoeziyanyumbani

Zana/Nyenzo: Chati mgeuzo kutoka shughuli ya 2 na 3

Eleza kwamba kipindi kinaelekea mwisho na kwamba sasa tungependa kurejea tulichozungimza kwa siku ya leo. Waombe washiriki kufikiria kuhusu ujumbe muhimu ambao tumejadili.

* 1. Kadri washiriki wa kujitolea wanavyopendekeza jumbe muhimu, washukuru kwa majibu yao. Kama moja ya jumbe zifuatazo hazijatajwa, unaweza kuongeza:
     + *Watoto hujifunza maadili chanya kutoka kwa wazazi na walezi wao.*
     + *Nidhamu chanya inahusu kumsaidia mtoto kujifunza na kujizoeza machaguo chanya na kujenga stadi muhimu kama vile kufanya uchaguzi, kuheshimu wengine.*
     + *Ukatili na adhabu zinazodhalilisha havimzuii mtoto kutokuwa na tabia mbaya na zina madhara ya muda mrefu.*
     + *Kuna mbinu tofauti za nidhamu ambazo hazidhuru. – Zinatekelezeka unapoelewa chanzo cha tabia mbaya na kutumia nidhamu inayofaa kwa ajili ya tabia husika kulingana na umri.*

Sasa muulize kila mmoja afikirie kuhusu maswali haya mawili:

* + - Jambo muhimu nililojifunza leoni…………?
    - *Ni mada gani uliyoilewa vizuri?*
  1. Muulize kila mmoja kufikiri kuhusu mbinu za nidhamu chanya ambazo angependa kujizoeza/kuzifanyia kazi(Kama anahitaji) wiki hii na mfano mmoja wa maadili ambao angependa kushirikisha familia yake na ndugu wengine wa familia. Muombe kila mmoja aandike kwenye daftari lake atakachofanya na kuwashirikisha washiriki wenzake kwenye kipindi kijacho.

*Shirikisha maoni yafuatayo kwa ajili kuzingatia: - Kuwasifu watoto wako wanapokuwa na tabia njema, kujadili na kuweka sheria na matarajio kwa tabia zinazotakiwa, kutulia kabla ya kuchukua hatua yoyote ya kinidhamu, kutafakari hatua za maendeleo ya ukuaji wa mtoto na kutoa nidhamu kulingana na tabia husika.*

* 1. Mwisho, mshukuru kila mmoja kwa kuhudhuria. Wakumbushe washiriki kwamba tutaangazia mada ya “Mawasiliano” kipindi kijacho.
  2. Hitimisha kwa kutoa sifa chanya kuhusu jinsi washiriki walivyoshiri kisha na stadi zilizopo kwenye darasa.

**Marejeo**

<https://centerforparentingeducation.org/library-of-articles/indulgence-values/values-matter-using-your-values-to-raise-caring-responsible-resilient-children-what-are-value>

<https://www.researchgate.net/publication/274658366_The_role_of_values_in_school_discipline>

<https://www.greatschools.org/gk/articles/helping-change-behavior/>

[**https://childdevelopment.com.au/areas-of-concern/behaviour/challenging-behaviour/**](https://childdevelopment.com.au/areas-of-concern/behaviour/challenging-behaviour/)

**https://www.goodschoolsguide.co.uk/special-educational-needs/behavioural/challenging-behaviour**

* According to the World Health Organization (World Report on Disability, 2011),
* 15% of the world’s population are people living with disabilities. Many initiatives
* have been taken to accommodate, integrate, and assimilate people with disabilities
* in communities. Many countries (Botswana) have changed their education policies
* to accommodate students with disabilities. Relevant policies have been formulated
* to address the needs of people with disabilities: the United Nations Declaration on
* the Rights of the Disabled Persons 1975, (UN 1975); African Decade of Disabled
* Persons 2000–2009 (UN 2002); National Policy on the Care for People with
* Disability (BoG 1984, Ministry of Health) and Special Education Policy, 1984
* (GoB).

## Vidolezo/Nukuu za ziada za Mwezeshaji